Direktor Predstavništva njemačke privrede u BiH posjetio FIPA-u\nNaslovnica Bosna i Hercegovina Direktor Predstavništva njemačke privrede u BiH posjetio FIPA-u\nBiH, Sarajevo – Direktor Predstavništva njemačke privrede u BiH (AHK) Gunther Neubert posjetio je Agenciju za unapređenje stranih investicija u BiH (FIPA), te sa direktorom Gordanom Milinićem razgovarao o unapređenju saradnje njemačke i bh. privrede i o povećanju njemačkih investicija u BiH\nMilinić je naglasio značaj uspostavljanja kontakata sa potencijalnim investitorima, navodeći da je glavni zadatak FIPA pronalazak novih investitora koji će otvarati nova radna mjesta u BiH, imajući u vidu visok procenat nezaposlenih. Stoga je pozvao Neuberta da sve potencijalne njemačke investitore uputi na FIPA-u koja će ih informisati o mogućnostima ulaganja i pratiti ih u svim fazama investiranja.\nNeubert je informisao da će AHK organizirati tokom ove godine manifestacije na kojima će biti prezentirani investicioni potencijali BiH u određenim sektorima, te da će zajedno sa FIPA-om dogovarati i pripremati prezentacije. Najavio je učešće 20 bh. firmi na sajmu Hanover Messe u aprilu 2016., kao i dolazak privredne delegacije Njemačke u oktobru 2016. na kojem će se razgovarati o jačanju ekonomske saradnje i njemačkih investicija u BiH.\nDogovoreno je da FIPA napravi poslovni vodič na njemačkom jeziku za njemačke privrednike i investitore sa ciljem bolje prezentacije investicionih mogućnosti bh. privrede unutar njemačke privredne zajednice. Vodič će u SR Njemačkoj biti distribuiran putem AHK i diplomatsko-konzularnih predstavništava BiH, saopćeno je iz FIPA-e.


Tesla Nation: pridruži se prvom javnom predstavljanju rada na međunarodnoj promociji domaćeg IT-a\nPozivamo vas da podelimo sa vama rezultate rada na promociji domaćeg IT-a i (re)brendiranju zemlje sa projektom Tesla Nation.\nU četvrtak 14. novembra u Beogradu i u ponedeljak 18. novembra u Novom Sadu od 18 časova ćemo prvi put predstaviti javnosti napredak koji smo ostvarili na razvoju projekta Tesla Nation. Ovaj projekat za (re)brendiranje domaće IT industrije, i zemlje generalno, smo javno predstavili u januaru ove godine a na ovim događajima ćemo sa javnošću podeliti na čemu smo radili i dokle smo stigli.\nReputacija zemlje porekla je izuzetno važan faktor za uspeh njenih preduzetnika i profesionalaca, ali je isto tako teško uticati na njega. Baš zbog izazova i dugoročnosti rada tog tipa je važno krenuti što ranije sa realizacijom takvog projekta, kako bi se pozitivni efekti što ranije osetili.\nPredstavljanje cele jedne industrije i zemlje nije skroman poduhvat ni po smelosti, ni po obimu posla koji podrazumeva, i posebno ne po nivou odgovornosti koju nosi sa sobom. U pitanju je nešto veće od bilo kog pojedinca i bilo koje organizacije koja na sebe uzima implementaciju takve misije.\nJavni značaj projekta je jedan od glavnih razloga zbog kojih organizujemo prvi u nizu redovnih događaja gde ćemo prezentovati rad na njemu. Ovo podrazumeva način na koji smo osmislili rad na njegovoj realizaciji, način na koji osiguravamo da taj rad bude kvalitetan i efektivan, kao i mehanizam nadzora nad njegovom implementacijom. Posebno važno, predstavićemo šta smo zapravo do sada postigli i šta planiramo u periodu pred nama.\nIzmeđu ostalog, čućete:\n– Ko su ljudi koji su prihvatili da budu ambasadori domaćeg IT-a u inostranstvu?\n– Za kakve kompanije strani preduzetnici traže tehnološke suosnivače u Srbiji?\n– Za kakve projekte strani partneri traže IT konsultante u Srbiji?\n– Koje ciljeve smo postavili sebi za ovu godinu i dokle smo stigli sa ispunjavanjem?\n– Kako se finansiramo, kakva je struktura upravljanja projektom?\n– Šta je sledeće?\nPrisustvo na događaju je otvoreno za javnost, uz obaveznu prijavu putem ovog obrasca. Lokacija dešavanja u Beogradu je Dom omladine, u Novom Sadu Startit Centar. Okupljanje počinje u 18 časova, program od 18:30.\nutorak, 5. Novembar, 2019.


Vrelo leto u Nemačkoj će se usijati i politički, jer su 1. septembra pokrajinski izbori u Saksoniji i Brandenburgu na istoku zemlje, a mesec dana kasnije bira se u Tiringiji, takođe pokrajini koja je nekada bila u sastavu Istočne Nemačke.\nIshod neće reći samo ko će vladati tim pokrajinama u narednih pet godina, već bi mogao da ima dalekosežne posledice po dešavanja u političkom Berlinu, piše "Dojče vele" (DW) i navodi da ovi izbori otvaraju važna pitanja. Na pitanje da li desničarska Alternativa za Nemacku (AfD) pobeđuje, "DW" napominje da se jačanje desnice u vidu AfD ne može nazvati istočnonemačkim fenomenom, jer su oni su u međuvremenu zastupljeni u svim pokrajinskim parlamentima širom zemlje. Pa ipak najveću podršku imaju na istoku, gde su njihovi pokrajinski rukovodioci posebno tvrdi na rečima i posebno ekstremni.\nDok na nivou cele Nemačke AfD u anketama ima oko 14 odsto podrške, u Saksoniji ima izgleda da osvoji 25 odsto, a u Brandenburgu 21 odsto glasova - time bi mogli da postanu najjača stranka. To bi bile njihove prve pobede, a i prvi put da od Drugog svetskog rata da u nekoj nemačkoj pokrajini ekstremni desničari završe kao najjača stranka, piše "DW".\nIstraživanja pokazuju da je među biračima na Istoku glavna tema prema kojoj se opredeljuju migracija, odnosno izbeglička kriza. Na pitanje da li je levica na raskrsnici, navodi se da Tiringija trenutno u vidu Boda Ramelova ima prvog i jedinog levičarskog premijera u istoriji. Levica je od ujedinjenja tradicionalno jaka na istoku što nije ni čudo - to su delom naslednici nekadašnje režimske partije DDR, navodi "DW". Međutim nisu unutarstranačke prepirke jedino što muči Levicu. Pokazalo se da, kao partija protesta protiv "establišmenta", Levica okuplja i birače kojima nije problem da pretrče krajnjoj desnici.\nDa li na ovim izborima Zeleni mogu da napreduju, kaže se da je istok Nemačke uvek bio težak teren za Zelene koji su privlačili bolje obrazovane i bogatije birače iz urbanih sredina. Posebno im je teško u Saksoniji i Brandenburgu, tradicionalno rudarskim pokrajinama - Zeleni se pak zalažu za obnovljivu energiju. Ranije su se Zeleni često mučili da preskoče izborni prag od pet odsto, ali sada to neće biti slučaj. Jer Zeleni su na saveznom nivou jači nego ikad, odlično su prošli i na evropskim izborima u maju.\nDeo objašnjenja leži u tome što su se profilisali kao anti-AfD posebno kada se radi o migraciji. Takođe, borba protiv klimatskih promena sve više zaokuplja i javno mnjenje, a Zeleni su u tome pioniri. Vrlo je moguće, kako se ocenjuje, da će rezultat Zelenih biti taman takav da budu jezičak na vagi i da svakako učestvuju u vlasti. Na pitanje šta izbori znače za Vladu Angele Merkel, "DW" kratko odgovara - svašta.\nNajpre, njeni Demohrišćani posrću dok su koalicioni partneri Socijaldemokrate u takvoj distopiji da je vrlo moguće da ove jeseni raskinu vladajuću koaliciju. Brandenburg je tradicionalno uporište Socijaldemokrata, a Saksonija Konzervativaca - ako tamo te partije prođu loše, biće to još jedan dokaz da nešto mora da se menja, kaže se u tekstu. Obe nekada divovske stranke su najavile da će polovinom oktobra proceniti rad vladajuće koalicije. Ukoliko dođu do zaključka da treba da prekinu saradnju, postoji mogućnost da se Nemačka prvi put okuša u manjinskoj vladi koju bi i dalje vodila Merkel do redovnih izbora 2021. godine, navodi "DW".\nKoji je ishod verovatan, pita se "DW" i ocenjuje da zbog jačanja AfD u pomenutim pokrajinama, matematika najverovatnije neće dozvoliti da se formiraju koalicije samo dve stranke - biće potrebno tri ili četiri. Sa desničarima za sada niko ne želi da sarađuje, a Demohrišćani imaju problem da sarađuju i sa Levicom. Koalicije sa mnogo članica mirišu na nestabilnost, na eksperiment - nešto od čega Nemci zaziru u političkom životu. Tri istočne pokrajine zajedno broje samo 10 odsto populacije, ali ovi izbori će zanimati celu naciju, zaključuje "DW".\nNOVO POLITIČKO LICE Dalija Orešković sve popularnija u liberalnim krugovima jer istupa protiv HDZ-a i Kitarovićeve\nUglavnom je vezuju za "Plejboj" i porno-afere, ali kako je Pamela Anderson dospela u CENTAR SVETSKE POLITIKE?


X Factor Adria: U sledećem lajvu na repertoaru domaći hitovi - Muzika - Region - Vesti - Svet Plus\n21:12 19. JAN 2014.\nOvog utorka, u trećoj "lajv" epizodi šoua X Factor Adria, finalisti će pevati popularne hitove domaće muzike. U uzbudljivoj večeri publika će uživati svakako, ali i žiri, i to posebmo Željko Joksimović, koji je poznat po tome da preferira pevanje na maternjem jeziku.\n"Verujem da je ponuđena tema poseban izazov za takmičare da daju maksimum u interpretaciji. Muzika nema teritorijalne ni nacionalne granice, ali emocija pesme je uvek na strani onog izvođača koji muziku reprodukuje na sopstvenom jeziku", rekao je Željko Joksimović povodom predstojeće epizode popularnog šoua.\nKako se saznake, njegovoj koleginici Kristini Kovač, koja neretko ima drugačije mišljenje od Željka, nije bilo lako da pronađe odgovarajuće domaće pesme za svoje kanidate, ali ova zahtevna članica žirija veruje da će publika uživati u novoj emisiji.\nTako, "Doktori" će se predstaviti baladom koju vole svi na ex yu prostorima, "H2O" će pevati jednu emotivnu pesmu , dok je Kristina za grupu "4U" izabrala popularnu pop rok pesmu koja odlično pristaje uz ove šarmantne devojke.\n"Uvek mi je teško da izaberem domaće kompozicije koje bi odgovarale mojim kandidatima, jako se trudim da nađem pravu stvar za njih", rekla je Kristina Kovač.\nI Kiki i Emina su zasvoje kandidate izabrali domaće hitove, a šta će njihovi štićenici pevati, saznaćemo u utorak, u 21 čas, na TV Pink.


KOSTT: Moguće restrikcije ukoliko se vrate prethodne tarife struje - Kosovo Online\nKOSTT: Moguće restrikcije ukoliko se vrate prethodne tarife struje\n19. Maj 2022. • 20:47\nOperator sistema, prenosa i tržišta električne energije Kosova (KOSTT) saopštio je da će snabdevanje električnom energijom biti ugroženo i da će doći do restrikcija, ukoliko se cena električne energije bude računala po starim tarifama, prenosi Koha.\nApelacioni sud potvrdio je u sredu odluku Osnovnog suda u Prištini kojom se suspenduje odluka o povećanju tarifa za električnu energiju, koje je odredila Regulatorna kancelarija za energetiku (RUE).\nMeđutim, KOSTT navodi da bi vraćanje prethodnih tarifa moglo da ima posledice, odnosno navode da ukoliko se ne preduzmu hitne mere za rešavanje pitanja troškova, postojati rizik u vezi snabdevanja električnom energijom i restrikcije.\n"Ukoliko se nešto ne preduzme biće ugrožena bezbednost snabdevanja električnom energijom u zemlji, primenjene mere za smanjenje potrošnje i ozbiljno ugrožen Ugovor o priključenju KOSTT/ENTSO-E", navodi se u saopštenju.\nDodaje se da zahtevi da se tarife vrate na prethodnu vrednost ugrožavaju bezbednost rada sistema, štete Ugovoru o priključenju KOSTT/ENTSO-E, drugim sporazumima sa međunarodnim institucijama.\n"Poskupljenje struje je posledica globalne energetske krize i zahvatilo je sve evropske zemlje, pa je potrebno ovaj trošak odraziti u dodatnim prihodima", navodi se u saopštenju.\nKOSTT Struja restrikcija struje poskupljenje\nKOSTT rizikuje bankrot, traži hitno ukidanje obaveza prema severu Kosova\nOperator sistema, prenosa i tržišta električne energije Kosova (KOSTT) zatražio je od Regulatorne kancelarije za energetiku hitno ukidanje obaveze pokrivanja gubitaka u severnom delu Kosova, jer to može da dovede do bankrota ove institucije u prvom kvartalu 2022.godine\nTahiri: Krivična prijava protiv RUE zbog nepoštovanja sudske odluke


Sep 29, 2016 Catch 2016, PKS\nKonferencija „Catch Pitch Challenge 2016”, na kojoj će najboljim biznis idejama iz celog regiona biti dodeljeno milion evra, otvorena je u Jugoslovenskoj kinoteci u Beogradu. U naredna tri dana (od 27. do 29. septembra) na konferenciji će se nemačkim investitorima predstaviti najbolji među više od 800 biznis projekata iz 32 zemlje. Najviše prijavljenih projekata je iz oblasti IT-ja, zatim usluga i razvoja biznisa, poljoprivrede i prirodnih resursa, kao i zdravstva.\nNemački ambasador Aksel Ditman rekao je na otvaranju konferencije da je za razvoj srpske ekonomije ključan održiv razvoj i da na tome od 2000. godine zajednički rade Srbija i Nemačka. Ditman je podsetio da u Srbiji posluje više od 300 nemačkih investitora koji su kreirali vise od 30000 radnih mesta. “Ali važno je da uspešni budu ne samo strani investitori, već i da se podrži razvoj malih biznisa u Srbiji”, zaključio je Ditman.\nDejan Jocić, osnivač Foundcenter Investmenta, kaže da je interesovanje privrednika sa idejama bilo veliko i da to pokazuje da region ima potencijal, ali da mala tržišta mogu predstavljati prepreku. “Ovde su ogromni potencijali neiskorišćeni, a ljudi su se povukli jer je opšti utisak da kvalitet često nema pravu šansu. To je taj potencijal koji mi želimo da iskoristimo i odmah damo podlogu koja je zdrava i tržište koje je zdravo. Iz toga Srbija na kraju može da postane igrač koji nešto proizvodi i izvozi”, kaže Jocić.\nPredsednik Privredne komore Srbije Marko Čadež obećao je podršku PKS-a početnicima u biznisu i dodao da je potpuno očekivano da je najveći broj prijavljenih iz oblasti IT tehnologija i poljoprivrde jer su to poslovi budućnosti u celom regionu. “Srbija vidi budućnost u mladima i novim industrijama, pa je rezultat ovog konkursa više nego pozitivan jer najviše projekata dolazi iz Srbije”, zaključio je Čadež i dodao da je vreme tradicionalne privrede gotovo. On kaže da je nova ekonomija koja se rađa u Srbiji onaj zdravi deo koji treba da se razvija, a to je izazov i za državu da to pravilno podrži.


Kompanija Podravka Srbija pripremila poklone za zrenjaninske i beogradske mališane: Uskrs obeležen u domovima ali i na trgovima širom Srbije – Gloria\nKompanija Podravka Srbija pripremila poklone za zrenjaninske i beogradske mališane: Uskrs obeležen u domovima ali i na trgovima širom Srbije\nDok sa nestrpljenjem očekujemo prvomajske praznike i povratak prolećnih temperaturu, većina nas dobro raspoloženje i dalje crpi iz uskršnjih praznika koji su obeležili nedelju za nama.\nNekada su se veliki verski praznici slavili isključivo u krugu doma i porodice, a u poslednjih nekoliko godina sve je više manifestacija sa raznovrsnim sadržajima, širom Srbije. Ove godine održane su brojne manifestacije u čast ovog velikog praznika, a u okviru njih niz aktivnosti u kojima je učestvovao veliki broj dece i roditelja.\nUskršnji festivali okupili su veliki broj građana, koji su i ove godine zajedno farbali uskršnja jaja, birali najbolje radove i uživali u performansima uličnih zabavljača. Ipak, najveći deo programa bio je posvećen najmlađima, koji su imali prilike da se takmiče u sportskim disciplinama, da učestvuju u kvizovima i kreativnim radionicama.\n– Kompanija Podravka i brend Lino neguju porodične vrednosti i promovišu ideju da roditelji i deca provode kvalitetno zajedničko vreme u kreativnoj igri. Zato smo i deo ovakvih manifestacija, a naši Lino paketi su i ovog puta iznedirili osmehe mališana – izjavila je Miona Tadić, direktor marketinga u kompaniji Podravka Srbija.\nKompanija Podravka se ove godine pidružila višečasovnim zabavama za celu porodicu, festivalu „Uskršnje jaje“ u Zrenjeninu i prvom Velikom uskršnjem karnevalu, održanom na Tašmajdanskom parku Beogradu. Za sve mališane komapnija Podravka je priredila veliki broj Lino paketa, a mališani koji su se okupili na Tašmajdanu su uživali i u druženju sa maskotom medvedića Lina.


NASTAVLJEN RAT SDS i PDP U KOSTAJNICI Koalicioni dogovori ne vrijede na lokalu - Srpskainfo\nIako su u mnogim opštinama i gradovima potpisali koalicione sporazume kako bi zajednički nastupali na predstojećim izborima, u pojedinim lokalnim zajednicama PDP i SDS vode političke ratove i šanse za “zakopavanje ratne sjekire” su ravne nuli.\nJedan od primjera je Kostajnica, u kojoj su lokalni odbori ove dvije stranke na suprotnim stranama i ne samo da ne razmišljaju o bilo kakvoj zajedničkoj koaliciji, već je sasvim izvjesno da će na lokalnim izborima obje stranke imati svoje kandidate za načelnika opštine. Time će partneri sa nivoa Srpske biti “ljuti rivali” na nivou opštine Kostajnica.\nI nije ovo jedini primjer. Da se dogovori lidera stranaka s republičkog nivoa ne mogu uvijek preslikati i na lokalne sredine najbolje ilustruje primjer DNS i SNSD u Prijedoru, gdje lokalni odbori ove dvije stranke ne mogu zajedno ni na papiru.\nIako su lideri stranaka proteklih mjeseci sugerisali svojim opštinskim i gradskim odborima da nipošto ne ulaze u koalicije s partijama koje nisu njihovi partneri i na republičkom nivou, to izgleda mnogo ne dotiče njihove opštinske odbore.\nTako u Kostajnici skupštinsku većinu trenutno sa PDP čine SNSD, SDA, Ujedinjena Srpska i SP RS, dok je na drugoj strani načelnik opštine Drago Bundalo, koji dolazi iz SDS.\nBundalo je ovih dana uputio zahtjev Ministarstvu uprave i lokalne samouprave Republike Srpske za raspuštanje Skupštine opštine, jer više od pola godine, zahvaljujući skupštinskoj većini, budžet nije usvojen.\nNapravila se većina koja nije željela da usvoji budžet ni po koju cijenu. Očito je da su izbori na pragu, jer kada dođe izborna godina svi koji su u većini pređu u opoziciju da naprave bolju poziciju za izbore – kaže Bundalo za Srpskainfo.\nDodaje da glavnu riječ, kada je u pitanju neusvajanje budžeta, vode PDP i SDA. Bundalo ističe da je PDP bila jedina opoziciona stranka u tom gradu, ali su joj se u međuvremenu pridružile i SDA, SNSD i ostale stranke koje ne dozvoljavaju da se budžet usvoji.\nDIVLJI ZAPAD NA PITOMOM SJEVERU Šta se desi kad se promijeni skupštinska većina\nIZ SVOG DŽEPA DA PLATI 248.000 KM Muke načelnika opštine Kostajnica\nNa pitanje da li je moguće da PDP i SDS ipak nađu zajedničku riječ na lokalnom nivou s obzirom na to da njihovi lideri na nivou Srpske imaju jako dobru saradnju, i čak u mnogim opštinama imaju zajedničke kandidate na ovogodišnjim lokalnim izborima, Bundalo navodi da nije optimističan. Potvrdio je da će SDS imati svog kandidata za načelnika opštine Kostajnica na izborima, ali da to neće biti on.\nŠef Kluba odbornika PDP u Skupštini opštine Kostajnica Željko Čekić ističe da Bundalo vodi opštinu u finansijski sunovrat i da je to jedini razlog zašto ga ne podržavaju. Na pitanje da li bi PDP i SDS mogli zakopati ratne sjekire u Kostajnici i imati zajedničkog kandidata, Čekić odgovara da ne vjeruje.\n– SDS prvo treba da digne ruke od Bundala, pa tek onda naša dva lokalna odbora mogu sjesti i razgovarati. Ne vjerujem da će SDS to učiniti, jer je Bundalov uticaj prevelik u stranci – ističe Čekić.\nDug opštine Kostajnica je, prema tvrdnjama Čekića, prešao 11 miliona maraka. Dodaje da ko god zauzme fotelju načelnika neće mu biti lako, jer će se susresti s prinudnim naplatama, blokadama računa, sudskim procesima i slično.\nČekić kaže da je Bundalo potpisao sa IRB sporazum o izmirenju obaveza, koje je prestao plaćati prije pet godina.\n– Na osnovu toga opština je dobila 246.000 KM zateznih kamata i Bundalo je pristao na vansudsko poravnanje. Međutim, ta obaveza uopšte nije uvrštena u planiranom budžetu za ovu godinu – ističe Čekić.\nPolitika KoalicijaKostajnicaLokalni izboriPDPSDS


Evropski sud za ljudska prava stao u zaštitu Sofije Todorović zbog progona i pretnji na društvenim mrežama - YIHR.rs\nEvropski sud za ljudska prava (ESLJP) prihvatio je zahtev za razmatranje predloga za određivanje privremene mere koji je inicirala Sofija Todorović, usled nepostupanja državnih organa Srbije po njenim krivičnim prijavama zbog progona i pretnji kojima je bila izložena na društvenim mrežama, saopštio je Fond za humanitarno pravo (FHP).\nOvakva odluka ESLJP-a od velikog je značaja za sve branitelje ljudskih prava u Srbiji koji su godinama unazad izloženi napadima od strane nacionalističkih i „patriotskih“ grupa, a koje Srbija nije sankcionisala.\nNakon objave fotografije Florima Đuraja, brata Mona Đuraja koji je vlasnik pekare „Roma“ u Borči, na Fejsbuku krajem aprila 2019. godine, na kojoj je on prekrstio ruke preko grudi, simbolišući dvoglavog orla sa albanske zastave, na društvenim mrežama Fejsbuk i Tviter pokrenuta je lavina uvredljivih komentara, pretnji i progon vlasnika pekare „Roma“. Sofija Todorović je stala u Đurajevu zaštitu, pa je i sama postala žrtva progona, pretnji i napada preko društvenih mreža, koji traje i danas.\nUsled višemesečnog progona i pretnji kojima je izložena, Sofija Todorović se obratila FHP-u koji se preko advokata obraćao policiji i Tužilaštvu za visokotehnološki kriminal (VTK), podnošenjem više krivičnih prijava i urgencija za hitno postupanje, u kojima je tražio procenu rizika Sofijine bezbednosti, a po potrebi i policijsku zaštitu. Međutim, nijedan državni organ nije odgovorio ni na jedan od zahteva. Iz tog razloga, ESLJP je podnet zahtev za usvajanje privremene mere zbog ugroženosti prava na život Sofije Todorović, nečovečnog i ponižavajućeg postupanja i povrede prava na poštovanje njenog privatnog i porodičnog života.\nFHP pozdravlja pristup ESLJP koji je stao u zaštitu branitelja ljudskih prava, zaključivši da su navodi koje je iznela Sofija Todorović osnovani i da utemeljuju tvrdnje da postoji sistemska ugroženost branitelja ljudskih prava od strane nacionalističkih grupa koje državni organi Srbije ne sankcionišu.\nFomd za humanitarno pravo saopštio je da veruje da će ESLJP u daljem postupku utvrditi da je došlo do povrede prava Sofije Todorović koje joj garantuju kako Ustav Srbije, tako i Evropska konvencija o zaštiti ljudskih prava i osnovnih sloboda, čime će jasno staviti do znanja vlastima Srbije da su obavezne da efikasno i blagovremeno istraže i procesuiraju sve napade na branitelje ljudskih prava.\nborča evropski sud za ljudska prava mon đuraj pekara sofija todorović


"Imamo dva razloga zašto se ide u rebalans budžeta: U fokusu su infrastruktura i podizanje BDP-a" - Biznis Telegraf.rs\n15/04/21 | 09:10\nJoš jednom podsećamo, elektronska prijava za 60 evra državne pomoći kreće 28. aprila, dok će prijava putem kontakt centra biti moguća od 5. maja\nSiniša Mali / Foto: MINFIN\nPred Vladom Srbije danas će se naći predlozi rebalansa ovogodišnjeg budžeta i paketa državne pomoći građanima i privredi, najavio je danas ministar finansija, Siniša Mali, prilikom gostovanja na RTS.\nTakođe je istakao da postoje dva razloga zašto se ide u rebalans budžeta: prvi je nastavak ublažavanja negativnih posledica krize koju je izazvala pandemija, a drugi je izdvajanje dodatnih 88 milijardi dinara za kapitalne investicije.\nKako je dalje naveo, "dodatni novac će biti izdvojen i za nastavak izgradnje ili poboljšanje zdravstvene infrastrukture, i nabavku lekova i vakcina".\nMali objašnjava i da će rebalansom budžeta biti odvojeno još 5,5 milijardi dinara za poljoprivredu i dodatne četiri milijarde dinara za ekologiju. "Rebalans budžeta je usmeren na infrastrukturu, podizanje BDP-a, na pomoć privredi i građanima i na jačanje zdravstva", zaključio je.\nPodsećamo, ministar finansija je rekao da će se danas pred Vladom Srbije naći nekoliko važnih zaključaka kojima se nastavlja sprovođenje trećeg paketa ekonomskih mera podrške privredi i građanima.\n"Spremni smo na sve": Grčki ministar finansija je optimista, iako je zemlja odavno premašila budžet\nSpanulis se vraća u reprezentaciju Grčke: Nije mogao da odbije poziv legendarnog trenera


Vučić poručio iz Banjaluke: Mir i zajednički rad su budućnost, ni ne razmišljamo o ratovima - 22.04.2021, Sputnik Srbija\nVučić poručio iz Banjaluke: Mir i zajednički rad su budućnost, ni ne razmišljamo o ratovima\nPredsednik Srbije Aleksandar Vučić poručio je danas u Banjaluci da je budućnost u zajedničkom radu i miru, te da je najvažnije da se za bolji život građana... 22.04.2021, Sputnik Srbija\npolitika, vesti, aleksandar vučić, republika srpska (rs)\n10:54 22.04.2021 (Osveženo: 13:30 22.04.2021)\n© Tanjug / STRAHINJA ACIMOVICAleksandar Vučić na sastanku Visokog saveta za saradnju Republike Srbije i Republike Srpske\nPredsednik Srbije Aleksandar Vučić poručio je danas u Banjaluci da je budućnost u zajedničkom radu i miru, te da je najvažnije da se za bolji život građana, razvijaju ekonomski odnosi, uz očuvanje mira i stabilnosti. On je naglasio da u Srbiji niko ne razmišlja o sukobima i ratovima.\n"Imali smo sednicu Saveta za saradnju, pažljivo sam saslušao sve što misle o političkoj situaciji u RS i BiH. Za nas je važno da pokušamo da čuvajući mir i stabilnost, razvijamo ekonomije, kako bi se građanima obezbedila drugačija i bolja budućnost", rekao je Vučić.\nVažno je, kaže, da ljudi u Srpskoj i Srbiji mogu da vide da će imati posao, da će njihova deca moći da opstanu na ognjištima, da će imati budućnost, a da ne budu ophrvani brigama od pre 25-30 godina.\n"Već da znamo da je mir budućnost i da je zajednički rad budućnost", poručio je predsednik Srbije na zajedničkoj pres konferenciji sa Miloradom Dodikom i Željkom Cvijanović.\nSrbija želi partnerske, prijateljske i najbolje odnose sa Bošnjacima i Hrvatima, i u Srbiji niko ne razmišlja o sukobima i ratovima, poručio je Vučić i dodao da sve izjave u BiH koje idu u smeru sukoba smatra neodgovornim.\nVučić je tako odgovorio na pitanje novinara da prokomentarišeto izjavu Bakira Izetbegovića da ne može da kaže da rata neće biti i da bi pre umro nego nego što bi dozvolio da "geonocidaši" zavladaju delom BiH.\n"Što se Srbije tiče ona želi partnerske, prijateljske i najbolje odnose sa Bošnjacima i Hrvatima, ne samo sa Srbima, što je podrazumevajuće. Ne pada nam napamet ni da razmišljamo o sukobima i ratovima. I ne smatram izjave koje idu u tom smeru na bilo koji način odgovornim, kao i uvrede na račun drugih naroda", naglasio je predsednik Srbije.\nVučić je govoreći o ekonomskim odnosima rekao da je BiH za Srbiju treća izvozna destinacija, a u trgovinskoj razmeni ukupno partner broj sedam - uz Nemačku, Italiju, Rusiju, Kinu, Mađarsku i Rumuniju.\n"BiH je veoma važan partner za nas i verujem da trgovinska razmena u 2021. može da bude značajno veća nego u 2020, kada je zbog korone zabeležen pad od 11 odsto, u momentu kad smo dostigli razmenu od dve milijarde evra", rekao je Vučić.\nVučić najavio pomoć Srpskoj u razvoju infrastrukture\n„Nikome nije lako tokom korone. Ja sam juče imao razgovor sa MMF-om, i mi im dođemo kao uspešan đak, uspevamo da držimo stopu javnog duga ispod 60 odsto, ali da beležimo najveći rast. To možemo jer imamo ubedljivo najviše direktne strane investicije. Po tom pitanju nije se lako boriti sa Srbijom“, objasnio je Vučić da zbog toga Srbija može da pomaže.\nPreneo je da je danas bilo reči o četiri opštine kojima će biti pružena značajna pomoć - da je bilo reći o Drvaru, na teritoriji Federacije, i tri opštine u RS - Kostajnici, Dubici i Nevesinju i da se radi o ulaganjima od više milione evra.\nPoručio je građanima tih opština da će mnogo toga biti urađeno na izgradnji lokalne infrastrukture, od puteva, preko vodovoda i kanalizacije, do objekata kao što su vrtići i škole.\n„To će biti primer šta možemo da uradimo za naš narod i za građane RS i BiH“, podvukao je on.\nVučić je naveo da je razgovarano i o projektu aerodroma Trebinje, čija je vrednost procenjena na između 98 i 100 miliona evra, pri čemu će Srbija uložiti između 73 i 75 miliona evra.\nUkazao je da to nije kraj troškova, jer će prve tri godine aerodrom poslovati sa gubitkom pošto je neophodno više godina da se aerodrom razvija, te istakao da je reč o strateškom projektu važnom za razvoj tog regiona oko Trebinja, Ljubinja, Berkovića, Nevesinja, ali i Mostar, Stolac, a kako je dodao moiže biti važan i za Crnu goru, u zavisnosti kako će funkcionisati aerodromi tamo.\nPrema njegovim rečima aerodrom Trebinje ima veliki potencijal i zato će Srbja uložiti veliki novac da donese korist RS i Srbiji kao vlasniku tog aerodroma.\nVučić je, u svom obraćanju novinarima, ukazao i na činjenicu da su posle Drugog svetskog rata uvek Srbi u BiH i Srbiji ostajali bez međusobnih komunikacija, kao, dodaje, da je neko želeo da napravi neprobojni zid na Drini.\n„Nemamo nijedan autoput, dobru prugu koja nas je spajala. Zato je moj predlog i tokom Berlinske konferencije i prilikom stvaranja regionalnog ekonomskog saveza, koji se naziva Mini Šengen da pravimo put Beograd-Sarajevo, koji bi povezao Srbiju i RS. Verujem da ćemo u narednom periodu neki odgovor dobiti s tim u vezi“, objasnio je on.\nVučić je kazao da je postignuta saglasnost da se pruži značajna podrška građanima RS kroz pomoć u izgradnji autoputa do Bijeljine.\nSrbija će platiti kompletnu izgradnju mosta kod Rače preko Save, i spremna je da plati za deonicu autoputa do Bijeljine dugu 17 kilometara od mosta, procenjenje vrendosti od 136 miliona evra.\n„To znači da RS neće morati da brine o zaduživanju. To će značiti bližu vezu. Ostaje da se izgradi i put Bijeljina-Vukosavlje-Doboj. Takođe ostaje i da se izgradi putna komunikacija između Bijeljine i Tuzle i Tuzle i Sarajeva“, dodao je on.\nnaglasio je da je veoma važna i saradnja u bobri protiv organizovanog kriminala i korupcije, u kojoj su, kaže, u prethodna dva, tri meseca, postignuti značajni rezulalti, ali koji mogu da budu i neuporedivo bolji.\n"Retke su moje posete Banjaluci, posebno sam ponosan činjenicom da ću biti počasni građanin ovog divnog grada, što je obaveza više da za ovo kratko vreme dok sam predsednik Srbije, učinim sve sto mogu da Banjaluku zbližim sa Beogradom i da uradimo što je moguće više za Banjalučane i ovaj grad", rekao je Vučić.\nJedna od tema današnjih razgovora delegacija Srbije i Republike Srpske u Banjaluci bio je i Memorijalni kompleks u Gradini, koji Srbija i Srpska planiraju zajednički da formiraju, a Vučić je poručio da je suština da se neguje kultura sećanja, da bez mržnje govorimo o stradanju srpskog naroda i da to ne prepustimo zaboravu.\n"Da znamo, da ovekovečimo jasenovačke žrtve i mučenike, da svako dete iz Srbije, RS, cele BiH, iz mnogih delova sveta, ali pre svega naših, dolaze u Gradinu, da to bude obavezna ekskurzija, da vide i nauče kroz šta smo prošli u Jasenovcu, da to ne bude ostavljeno zaboravu", rekao je Vučić.\nKako je istakao, potrebno je da prema onima koji su osnovali Jasenovac, u kojima su Srbi, kao i Romi i Jevreji, stradali, gajimo i negujemo kulturu sećanja, ne pričajući o mržnji i ne šireći mržnju.\n"I da vodimo računa o zvaničnim činjenicama iz istorije, da bismo znali ne kako da se odnosimo prema drugima, već i da se naše greške nikada ne ponove", rekao je Vučić.\nOn je dodao da ostaje još mnogo posla da se uradi oko očuvanja srpskog jezika i pisma, i predloga zakona, koji bi bili slični, ako ne i isti u Srbiji i RS, i koji bi ne vređajući nikoga, a značili bi zaštitu inetersa i tradicije našeg naroda, jezika.\nNaveo je, između ostalog, Nemce kao primer naroda koji je sve tragedije kroz koje je prošao izdržao zahvaljujući svom jeziku i književnosti, civilizacijskim dostignućima.\n"Nije slučajno što su danas Gete, Šiler, braća Grim važniji u njihovoj istoriji od najvećeg broja državnika", primetio je Vučić.\n"Da i nama od Vuka Karadžića, Jovana Jovanovića Zmaja, do Branka Chopića to budu ljudi na koje ćemo da se ugledamo, čuvajući jezik pismo i našu kulturu", rekao je Vučić.\nVučiću Ključ grada i povelja počasnog građanina Banjaluke\nPredsednik Srbije Aleksndar Vučić prglašen je počasnim građaninom Banjaluke, a ključ tog grada i Povelja počasnog građanina uručeni su mu na Svečanoj akademiji povodom obeležavanja Dana Banjaluke.\nNa svečanosti u Banskom dvoru, ispred kojeg su se okupili građani Banjaluke, ključ i Povelju Vučiću je uručio predsednik Skupštine grada Mladen Ilić.\nPrethodno, predsednika Srbije je po dolasku u Banski dvor dočekao gradonačelnik Banjaluke Draško Stanivuković, koji mu je zahvalio na posti i poželeo mu dobrodošlicu u grad.\nPovelja počasnog građanina, predsedniku Vučiću dodeljuje se kao znak zahvalnosti građana Banjaluke za brojne donacije, i projekte koji su završeni ili u fazi realiazcije.\nEmitovan je i dvominutni film, u kojem je poručeno da ključ grada ide prijatelju Vučiću i da za njega vrata Banjaluke otvorena zauvek.


Izložba: "Oluja - Zločin koji se pamti" | Управа за сарадњу с дијаспором и Србима у региону\nHome>>>Aktuelno>>>Izložba: „Oluja – Zločin koji se pamti“\n3. avgust 2015.\tAktuelno, Matica, Vesti, Насловна @lat 5 Views\nprint scr www.tanjug.rs\nMinistar Vulin je, otvarajući izložbu „Oluja – Zločin koji se pamti (stradanja Srba u Hrvatskoj)“, istakao da su Srbi postali bolji, hrabriji i mudriji, da znaju da samo istina može da bude garant dobrih odnosa sa susedima, kao i da samo onaj ko ima hrabrost da govori istinu o svom narodu, može da svedoči istinu i o drugom narodu. On je poručio da nema tog ideološkog razloga i višeg cilja zbog kojeg će Srbija ikada zaboraviti 250.000 progranih, pobijenih i nestalih Srba tokom i posle „Oluje“.\n„Nema tog ideološkog razloga i višeg cilja zbog kojeg ćemo prestati da govorimo o ranama svog naroda. A da bismo ih zalečili moramo da ih prepoznamo, pokažemo i zatražimo od sveta da ih razume i prihvati, i barem oćuti u nemom poštovanju kada ih bude video“, rekao je Vulin.\nMinistar je naglasio da o Srbima ne treba suditi na osnovu istine koja je stvarana da bi se opravdalo razbijanje država i stvaranje novih zemalja.\n„Nemojte o nama suditi po istini koja je bila potrebna da bi se opravdala bombardovanja, proterivanja i ubijanja. Sudite o nama po našim živima, kako sada živimo, radimo i stvaramo, kako smo garant mira, jer bez Srbije nema mira, jer bez sposobne, hrabre i snažne Srbije nema ni snažnih i uspešnih država u njenom okruženju“, naglasio je Vulin.\nGoran Vesić, gradski menadzer Grada Beograda podsetio je da je u toku procedura odabira idejnog rešenja za memorijalni centar posvećen srpskim žrtvama i građanima Srbije koji su stradali za otadzbinu u ratovima 90-ih.\n„Nedavno smo završili konkurs, ali nismo izabrali rešenje, jer želimo da taj spomenik koji budemo izgradili na najbolji način oslika sve ono što se desilo našem narodu. Zato želimo zaista najbolje rešenje“, rekao je Vesić.\nIdejno rešenje, prema njegovim rečima, trebalo bi da bude izabrano do kraja godine, a memorijalni centar izgrađen tokom 2016.\nGovoreći o izložbi, Vesić je ocenio da ona pokazuje na najbolji način strahote „Oluje“ koja je, kako je rekao, bila „državni zločin“.\nOn je poručio da 1995. Srbija nije mogla da pomogne svom narodu, jer je bila slaba i bez prijatelja, ali da je danas situacija drugačija.\n„Danas Srbija postaje sve jača. Ona je zemlja sa prijateljima u svetu, koja može da nametne temu, da spreči da neko obeležava zločin kao veliku pobedu, u koju dolaze evropski državnici. Takva Srbija može da pomogne svim Srbima“, rekao je Vesić.\nPrema njegovim rečima, upravo zato je važno da svi stanu iza politike Vlade Srbije i premijera Aleksandra Vučića.\n„Samo takva Srbija, poštovana i ekonomski jaka, može da se izbori za prava prognanih Srba i svakog Srbina gde god da živi. Zato je važno da sve radimo kako bi naša zemlja ubuduće mogla da ima tu snagu“, rekao je Vesić.\nPredsednik Koalicije udruženja izbeglica, koje je organizovalo izložbu, narodni poslanik Miodrag Linta istakao je da 20 godina od završetka ratova u BiH i Hrvatskoj, kao i 16 godina od završetka NATO agresije, stotine hiljada Srba ne može da ostvari svoja osnovna ljudska prava, da vrate svoju imovinu, penzije, radni staž…\n„Vlada Srbije vodi principijelnu i ozbiljnu politiku koja se zasniva na insistiranju da sve žrtve moraju jednako da se poštuju, a da svi zločinci moraju da budu kažnjeni, bez obzira na nacionalnu i versku pripadnost. Samo je tako moguće ići napred i uspostaviti odnose poverenja i razumevanja među narodima koji žive na ovom prostoru“, rekao je Linta.\nPosle izložbe, čiji su autori Nenad Antonijević i Veljko Đurić Mišina, održana je i tribina o stradanju Srba u Hrvatskoj i Bosni i Hercegovini od 1990. do 1995, na kojoj su učestvovali predsednik Naprednog kluba i istoričar Čedomir Antić, direktor Instituta za savremenu istoriju Momčilo Pavlović i saradnik tog instituta Milan Gulić.\nPrevious Sećanje na žrtve „Oluje“\nNext „Oluja“ jedan od najvećih pogroma srpskog naroda\nIzvor: Savez Srba Slovenije Za novog predsednika saveza Srba Slovenije izabran je Vladimir Kokanović, za …


Psihosocijalna podrška - Crveni krst Crne Gore\nProgram pod nazivom Psiho – socijalna podrška u Crvenom krstu Crne Gore predstvalja rad sa marginalizovanim i osjetljivim kategorijama lica. On se uglavnom odnosi na djecu i omladinu, kao i na roditelje korisnika, sa kojima se takođe ostvaruje neposredan kontakt. U ovom slučaju je to rad sa djecom i omladinom sa posebnim potrebama, koji rade u okviru organizovanja dnevnog centra za djecu, kao i sa romskom djecom, koji se pripremaju kroz ovaj oblik aktivnosti za redovan obrazovni proces, tj, organizovan je jedan oblik neformalnog vrtića koji radi po programu koji je predvidjelo Ministarstvo obrazovanja u formalnom predškolskom sistemu.\nRad sa romskom djecom – romski vrtići:\nOOCK Nikšić aktivno radi na pripremi romske djece za redovan obrazovni proces i to u prostorijama opštinske organizacije. Sa ovom grupacijom uglavnom rade volonteri, ali stručni i kvalifikovani za ovu oblast. Radi se po programu: pripremni predškolski program, program socio – inkluzivnih aktivnosti, program za roditelje, kao i kreativne i rekreativne radionice. Ova grupa broji oko 20 učesnika, sa prosječnom posjećenošću od 70%, od kojih je 50% krenu u prvi razred osnovne škole.


Srbija i NATO razvili snažno partnerstvo - European Western Balkans\nZastava NATO-a; Foto: Wikimedia Commons\nPRAG – Zamenik portparola NATO Pjer Kazalet izjavio je, povodom najavljenog imenovanja Aleksandra Vulina za ministra odbrane, da je na Vladi Srbije odluka koje će ministre da postavi i da očekuje da će se dobra saradnja i dalje razvijati u budućnosti.\n“Srbija i NATO razvili su jako partnerstvo zasnovano na političkom dijalogu i praktičnoj saradnji. Poslednjih godina učinili smo značajan napredak na tom planu”, naveo je Kazalet u pisanoj izjavi za RSE.\nU izjavi se podseća da je proteklog vikenda Srbiju posetila zamenica generalnog sekretara NATO Rouz Gotemiler i da se tom prilikom sastala sa predsednikom Srbije Aleksandrom Vučićem i drugim visokim zvaničnicima.\n“Ona je naglasila da NATO ostaje posvećen Zapadnom Balkanu i izgradnji snažnog partnerstva sa Srbijom. Zbog toga, očekujemo da će se naša dobra saradnja i dalje razvijati u budućnosti”, saopšteno je za RSE iz Brisela.\nAleksandar VulinNATOPjer KazaletRouz GotemilerZapadni Balkan


26.02.2017 u 11:44\nPustio u promet falsifikovane novčanice od 2.000 dinara\nKRUŠEVAC - Pripadnici Ministarstva unutrašnjih poslova u Kruševcu su pronašli i zaplenili novčanice za koje se sumnja da su lažne, u ukupnom iznosu od 34.000 dinara i uhapsili jednu osobu. Zbog postojanja osnova sumnje da je izvršio krivično delo falsifikovanje novca uhapšen je D.T. (21) iz Kraljeva, saopštila je Policijska uprava Kruševac. On se sumnjiči da je nabavio i puštao u opticaj falsifikovane novčanice u apoenima od 2.000 dinara. Osumnjičenom je po odobrenju Osnovnog javnog tužilaštva u Kruševcu određeno zadržavanje do 48 sati, nakon čega će uz krivičnu prijavu biti priveden nadležnom tužiocu. Tanjug\n13.02.2017 u 15:00\nPripadnici Ministarstva unutrašnjih poslova u Smederevu uhapsili su D.R. (29) iz Velike Plane i odredili mu zadržavanje do 48 sati, zbog postojanja osnova sumnje da je izvršio krivično delo falsifikovanje novca, saopšteno je iz MUP-a Srbije. On se tereti da je posedovao 83 novčanice u ukupnom iznosu od 7.400 američkih dolara, 360 evra i 3.000 dinara, za koje se osnovano sumnja da su falsifikovane, navodi se u saopštenju. Policijski službenici su, nakon pretresa vozila osumnjičenog, u kome je nađeno 47 novčanica u apoenima od 100 američkih dolara, na osnovu naredbe Osnovnog suda u Velikoj Plani, izvršili pretres kuće osumnjičenog. U kući je nađeno još 27 novčanica u apoenima od 100 američkih dolara, tri novčanice od 100 evra, tri novčanice od 20 evra i tri novčanice od 1.000


Izvor: Večernje novosti, 11.Jan.2020, 01:57\nIza opštih formulacija o "pomirenju" i "otvorenim pitanjima" kriju se i klipovi AKO želi da napreduje u procesu pridruživanja EU, Srbija će morati da raskrsti sa svojom prošlošću! Ovaj zahtev zvanični Zagreb ugradio je u svoj program predsedavanja Evropskoj uniji, koje je Hrvatska 10. januara i formalno započela. U tom dokumentu, u delu koji se odnosi na proširenje, između ostalog, naglašava >> Pročitaj celu vest na sajtu Večernje novosti << se da je važno poštovanje ljudskih prava i osnovnih sloboda, kao i vladavine prava, doprinos regionalnoj saradnji i razvoj dobrosusedskih odnosa. Ovo poslednje uključuje prevladavanje nasleđa prošlosti, istinsko pomirenje i rešavanje otvorenih pitanja. Zagreb se "na papiru" založio za otvaranje pregovora sa Albanijom i Severnom Makedonijom i najavio da će podsticati i napredak Srbije i Crne Gore, ali uz puno ispunjavanje postavljenih kriterijuma.PROČITAJTE JOŠ - Kako će se hrvatsko predsedavanje EU odraziti na evropski put Beograda? Odlazeći šef EPP imao posebnu poruku za Hrvate Većina je ovakve formulacije "pročitala" kao najavu da će Zagreb, gde god bude mogao, ubacivati klipove u točkove našeg evropskog puta. Očekuje se da će Hrvatska, posebno sada kada predsedava EU, u svim telima Unije, a naročito u onim koji odlučuju o otvaranju novih poglavlja, insistirati na dugačkoj listi pitanja koja su njoj bitna: od rešavanja sudbine nestalih, pitanja arhiva, granice, sukcesije, imovine bivše SFRJ, položaja njihove manjine u Srbiji, do - suočavanja s prošlošću.PROČITAJTE JOŠ - Kritikuju Slovence, a Srbiji rade isto: Politika blokada neće rešiti sporove Inače, Hrvatska je proširenje EU zvanično unela u prioritete svog predsedavanja, u okviru tzv. četvrtog stuba, koji se odnosi na "Uticajnu Evropu". U ovom delu programa stoji i da se verodostojnost u međunarodnim odnosima odražava kroz odgovoran pristup prema neposrednom okruženju na Zapadnom Balkanu. Hrvatski premijer Andrej Plenković poručio je, na marginama ceremonije preuzimanja predsedavanja Savetu EU u Zagrebu, da ova zemlja ima odgovornost da promoviše i podrži svoje susede sa Zapadnog Balkana na putu reformi i približavanja Uniji. On je pozvao i da se samiti EU - Zapadni Balkan održavaju svake dve godine.Ursula fon der Lajen i Andrej Plenković Prvi sledeći takav samit biće održan u maju, u Zagrebu, a Plenković je najavio da bi do tada trebalo da se usaglase promene u metodologiji pristupanja Uniji, na kojima najviše insistira francuski predsednik Emanuel Makron. Ministar za evropske integracije Jadranka Joksimović ranije je poručila da očekuje da se Hrvatska postavi objektivno i odgovorno i da neće unositi bilateralna pitanja u nastavak pregovora Srbije sa EU. Inače, hrvatski premijer Plenković i predsednica Evropske komisije Ursula fon der Lajen otvorili su u petak sednicu dveju vlada i Komisije u Nacionalnoj i univerzitetskoj biblioteci u Zagrebu. Fon der Lajenova je naglasila da su četiri prioriteta hrvatskog predsedavanja EU - Evropa koja se razvija, povezuje, koja štiti i koja je uticajna - takođe i prioriteti Brisela. HOĆE PROŠIRENjE, ALI DA NE BUDE BRZO SUZANA Grubješić, iz Centra za spoljnu politiku, kaže da je kampanja za predsedničke izbore u Hrvatskoj pokazala da je predsedavanje Hrvatske Savetu EU sporedna tema u odnosu na bilateralne odnose sa Srbijom: - Hrvatska se zalaže za proširenje, ali ne želi da se ono desi brzo, zato nerešena bilateralna pitanja pokušava da ugura u proces pristupanja. MILANOVIĆ IZBEGAO SVEČANOST VIŠEDNEVNA ceremonija početka polugodišnjeg predsedavanja Hrvatske EU započela je u četvrtak u Zagrebu, uz prisustvo predsednika Evropskog saveta Šarla Mišela, predsednice EK Ursule fon der Lajen i evropskih komesara. Hrvatsku su predstavljali odlazeća predsednica Kolinda Grabar Kitarović i premijer Plenković. Novoizabrani predsednik Zoran Milanović, koji će funkciju preuzeti u februaru, odbio je da prisustvuje, iako je pozvan kao bivši premijer, uz obrazloženje da nema potrebe da se na istom mestu pojavljuju izabrani i aktuelni predsednik.\nKMnovine.com: Još jedan uslov Srbiji za ulazak u EU - brisanje prošlosti!\nAko želi da napreduje u procesu pridruživanja EU, Srbija će morati da raskrsti sa svojom prošlošću, zahtev je koji je zvanični Zagreb ugradio u svoj program predsedavanja EU, koje je Hrvatska danas i formalno započela, pišu Novosti...U tom dokumentu, u delu koji se odnosi na proširenje, između...


Tanjug 12. februara 2021. 09:41\nSARAJEVO – Imenovanjem Halila Lagumdžije za predsednika VSTS-a, Srbi su ostali bez rukovodećih pozicija u pravosuđu BiH i trenutno pravosudnim institucijama na nivou BiH rukovode isključivo kadrovi iz Federacije BiH, pišu banjalučke Nezavisne novine.\n„Bilo bi dobro da se pre poslednjeg imenovanja selo i dogovorilo. Treba voditi računa prilikom budućih imenovanja da se ispoštuje nacionalni princip jer sada na čelu pravosudnih institucija imamo Bošnjaka u VSTS, Hrvata u Tužilaštvu BiH i jednu osobu iz reda ostalih u Sudu BiH“, kaže Lazar Prodanović, član Ustavnopravne komisije Doma naroda parlamenta BiH.\n„Činjenica je da posle imenovanja u VSTS-u nema Srbina na čelu pravosudne institucije na nivou BiH, ali to ne treba rešavati na način da se odluka o imenovanju predsednika VSTS-a poništi. Treba voditi računa i prvom narednom prilikom kada bude birana osoba na čelu neke od tih institucija, kao što su Sud BiH ili Tužilaštvo BiH, prednost treba da ima lice srpske nacionalnosti“, rekao je Blagojević.\nOsim na rukovodećim funkcijama, u pravosudnim institucijama BiH, slična situacija je i po „dubini“, jer je, recimo, pored Lagumdžije na čelu VSTS-a, na čelu Sekretarijata VSTS-a takođe Bošnjak Admir Suljagić, dok Kancelarijom disciplinskog tužioca upravlja Bošnjakinja Alena Kurspahić, čiji zamenik je Mirza Omerović, takođe Bošnjak, piše banjalučki dnevnik.


RTS :: Kako "popraviti" zakon koji nije rešio ključne probleme žena na porodiljskom\nDruštvo Kako "popraviti" zakon koji nije rešio ključne probleme žena na porodiljskom\nčetvrtak, 15. apr 2021, 06:00 -> 19:07\nU inicijativi upućenoj ministarstvu, Centar za mame, "Bebac", Srbija u pokretu i "Roditelj", između ostalog zahtevaju pravedniji obračun plata za porodilje u skladu sa brojem meseci u kojima su radile, tako da nijedna mama nema manju naknadu od minimalca.\nSvaka zaposlena žena ima pravo na posebnu zaštitu tokom trudnoće i nakon porođaja – to propisuje Zakon o radu. Ipak, kakva će ta zaštita i biti određuje Zakon o finansijskoj podršci porodici sa decom.\nZa dve i po godine primene pokazalo se da mame koje nisu angažovane po ugovoru o radu i preduzetnice imaju drugačiji tretman u odnosu na žene u radnom odnosu. Kako to u praksi izgleda osetila je tridesettrogodišnja Ana Marija koja već šest godina vodi Centar za studije u inostranstvu, a pre devet meseci postala je i mama.\n"Ja nikada nisam uzela ni porodiljsko, ni trudničko bolovanje niti odsustvo radi nege deteta zato što mi je to bilo suviše komplikovano i nije mi se isplatilo. Država je propisala da ko ima svoju preduzetničku radnju, koja je paušalno oporezovana, mora da bi dobio 200 evra od države, da zaposli poslovođu, znači da nekog plati da mu vodi radnju ili da odluči da tu radnju stavi u mirovanje i da im posao ne radi. To je jedna kontradiktorna odluka, jer vi ste u poslu i ne možete vi sada sve da zaustavite zato što ste dobili dete i država time zaista diskriminiše majke preduzetnice", objašnjava Ana Marija Kopert.\nDiskriminisane su, kažu uduženja, i mame koje imaju visoka primanja – za njih je država procenila da su im tokom trajanja porodiljskog dovoljne tri prosečne plate. Nižu platu od one koju su imale pre odlaska, imaju i sve mame koje su radile manje od 18 meseci.\n"Mi tražimo izmene koje obuhvataju da sve mame budu jednako tretirane i da se njihova naknada zarada obračunava za 12 meseci, koliko će tu naknadu i primati. U ovom trenutku je to 18 meseci, mnoge mame bivaju oštećene, jer u nekom periodu možda nisu radile ili su imale manju platu. Mi tražimo od države da sada ozbiljno uzme u razmatranje ovaj zakon i da zaista reši probleme", naglašava Ana Babović iz udruženja "Srbija u pokretu".\nKonkretne predloge za rešenje problema četiri udruženja poslala su na adresu resornog ministarstva, gde kažu da će biti razmotreni.\nPodsećaju da izmene koje je ministarstvo sastavilo predviđaju da, između ostalog, mame dece sa invaliditetom mogu da koriste i posebnu negu deteta i dodatak za pomoć i negu drugog lica, što ranije nije bio slučaj.\nPromene će važiti i za žene poljoprivredne osiguranike, pa će obračunski period za ostvarivanje prava na ostale naknade biti smanjen sa 24 na 18 meseci.\n"Zakon o finansijskoj podršci porodici sa decom doprineo je daljem unapređenju podršci porodicama kroz uvođenje novih prava i povećanje iznosa roditeljskog dodatka. Zakon se može dodatno unapređivati kao što se predlaže i kroz Nacrt koji je trenutno u proceduri, ali su i sva dalja unapređenja limitirana raspoloživim budžetskim sredstvima," navodi se u saopštenju Ministarstva za demografiju i porodicu.\nZakon o finansijskoj podršci porodici sa decom je u decembru 2017. usvojen po hitnom postupku sa još 36 zakona. Primena je počela sredinom naredne godine.


Kajak: Relićevoj falile stotinke - Portal Moj Bečej - Bečejske opštine iz ugla građana!\nNaslovna Aktuelne vesti bečejskih opština Sport Kajak: Relićevoj falile stotinke\nKajak: Relićevoj falile stotinke\nNajbolje srpske kajakašice i kajakaši kadetskog, juniorskog i mlađe seniorskog uzrasta, njih ukupno 31, nastupili su u slovačkim Pještanima na velikoj međunarodnoj regati koja je održana od 17. do 19. maja. Deo kadetske reprezentacije bila je i Bečejka Biljana Relić, kojoj je poziv u nacionalni tim usledio kao nagrada za izvanrednu prošlu i odličan početak ove sezone.\nNa ovoj, već tradicionalno jakoj, regati učestvovalo je oko 290 takmičara iz 19 država, koji su iskoristili ovo nadmetanje da odmere formu pred juniorsko i mlađe seniorsko prvenstvo Evrope, koje će se održati u Poznanju.\nBiljana Relić nije uspela da dođe do finala u K–1 na 500 metara, dok joj je u K–1 na 200 metara medalja izmakla za nekoliko stotinka, pa je bečejska kajakašica završila četvrtom mestu. Iako nije osvojila medalju, valja istaći da je ovo bilo još jedno odlično iskustvo za mladu kajakšicu.


2014 Mar. 03\nTri godine rada i postojanja Arhus centra Subotica\nZadovoljstvo nam je da Vas obavestimo da Regionalni Arhus centar Subotica, obeležava trogodišnjicu rada. Formiran je uz podršku Misije OEBS u Srbiji, potpisivanjem Memoranduma između Ministarstva zaštite životne sredine, Grada Subotice i Otvorenog univerziteta Subotica.\nTim povodom će u utorak, 4. marta 2014. godine u 12 časova biti održan skup, ali zbog prijave većeg broja gostiju umesto u prostorijama Regionalnog Arhus centra Subotica, održaće se u sali 213, na prvom spratu Otvorenog univerziteta (I ulaz, Trg cara Jovana Nenada 15, Subotica).\nFilm „Tri godine rada Regionalnog Arhus centra Subotica“;\n- Dr Slobodan Puzović, Pokrajinski sekretar za urbanizam, graditeljstvo i zaštitu životne sredine;\n- Dragi Vučković, načelnik Severnobačkog upravnog okruga;\n- Olivera Zurovac Kuzman, Misija OEBS u Srbiji;\n- Mr Gordana Gavrilović, stručni saradnik Službe za zaštitu životne sredine Gradske uprave Subotica;\n„Nacrt Platforme za unapređenje ekološkog statusa Palićkog jezera i njegove okoline“, Mišel Rohman, diplomirani hidrolog i član Saveta stručnjaka JP „Park-Palić”;\nPre skupa, u 11 i 30 časova kod zgrade Otvorenog univerziteta, simbolično će biti zasađena tri stabla. Akcija sadnje se realizuje u saradnji sa Direkcijom za izgradnju Grada Subotice i JKP „Čistoća i zelenilo“.


Vip i Samsung okupili domaće programere | PC Press\nVip i Samsung okupili domaće programere\n4. februar 2011. 7. avgust 2017. Aleksandra Šakić\nStručnjaci su se složili da budućnost mobilnih aplikacija leži u njihovoj primeni na različitim platformama. Takođe, naglasili su važnost uspostavljanja saradnje između programera, operatora i krajnjih korisnika što programerima treba da omogući da budu materijalno nagrađeni za napore uložene u razvoj mobilnih aplikacija. Kao član Telekom Austrija Grupe, Vip radi na uspostavljanju takve saradnje. Zahvaljujući aktivnoj ulozi Grupe u inicijativi Zajednice za veleprodaju aplikacija (Wholesale Application Community), Vip će dodatno oblikovati lokalno mobilno tržište i tako zajednici programera otvoriti nove mogućnosti.\nPročitajte i: Novi alat DuckDuckGo trebalo bi da spreči aplikacije da prate Android korisnike\nTagovi: Android, aplikacije, bada, konkurs, Samsung, Vip izazov, Vip mobile, Windows Phone 7\n← Novi izvršni direktor LG electronics za region\nNa fejsu ucenjivao devojčicu za pornografiju →


PressReader - 24 Sata (Serbia): 2016-08-08 - Pet dana džez spektakla na Niškoj tvrđavi\nPet dana džez spektakla na Niškoj tvrđavi\n24 Sata (Serbia) - 2016-08-08 - BEOGRAD / VODIČ - Sp\nNIŠVIL Na Niškoj tvrđavi sledećeg četvrtka počinje najveća džez smotra na ovim prostorima, 33. izdanje festivala Nišvil. Na 11 festivalskih bina od 11. do 14. avgusta biće održano 110 koncerata stranih i domaćih izvođača. Nišvil će, kako je najavio direktor festivala\nIvan Blagojević, otvoriti grupa Najsblu, a završiće se nastupom Marka Markovića i Rubikons benda. Za sladokusce najveća zvezda će biti Al di Meola, američki gitarista italijanskog porekla. Jedan od sigurno najvećih gitarskih heroja današnjice nastupiće sa svojim triom prve večeri Nišvil džez festivala, u četvrtak, 11. avgusta. Ove godine prvi put na popularnom festivalu nastupa i naša Biljana Krstić sa Bistrikom, a pred publiku će i svetski poznati ruski saksofonista\nOleg Kirejev sa svojim bendom Orlan, a biće održan i dupli bluz koncert u niškom Kazneno-popravnom zavodu. Kompleti ulaznica za parter u prodaji su po ceni od 3.000 dinara, a dnevna karta košta 1.200 dinara. Uz to, moguće je kupiti i karte za po dva dana festivala, i to za 1.800 dinara.


Da li opasnost dolazi iz okeana: Otkrivene bakterije koje ljudski imuni sistem ne može da vidi - 28.03.2021, Sputnik Srbija\nBakterije nađene u Tihom okeanu, na velikoj dubini, demantovale su jedno od najvažnijih načela imunologije. Ove bakterije ljudski imuni sistem uopšte ne... 28.03.2021, Sputnik Srbija\n07:09 28.03.2021 (Osveženo: 03:12 26.08.2021)\nTo je u potpunoj suprotnosti sa jednim od osnovnih imunoloških pravila - da je ljudski imuni sistem evoluirao tako da može da prepozna svaki mikrob koji uđe u organizam, kako bi sprečio širenje onih koji predstavljaju opasnost, piše „Lajvsajens“.\n5 Februar 2021, 16:15\n„Ideja je bila da imuni sistem ne interesuje da li nešto predstavlja opasnost ili ne, već ga se samo reši. Ali niko do sada nije testirao da li je to tačno“, kaže Džonatan Kagan, imunolog iz Bostonske dečje bolnice, jedan od vođa istraživanja čiji su rezultati objavljeni u časopisu „Sajens imunolodži“.\nDa bi testirali ovo načelo, istraživači su pronašli bakteriju koja ranije nije dolazila u kontakt sa imunim sistemom sisara. Za potragu za bakterijom izabrali su deo Pacifika nedaleko od ostrva Feniks na Kiribatima.\n„Radi se o području dubine 4.000 metara, na kom ne žive sisari. To je bilo dobro mesto da nađemo bakteriju koja je potpuno drugačija od onih koje žive na kopnu“, rekao je Randi Rotdžan, jedan od autora studije.\nNaučnici su, uz pomoć podmornice na daljinsko upravljanje, uzeli uzorke vode, sunđera, morskih zvezda i sedimenata, sa kojih su uzeli 50 različitih bakterija. Potom su ih izložili ćelijama imunog sistema ljudi i miševa.\nOtkrili su da ćelije imunog sistema nisu prepoznale 80 odsto mikroba, uglavnom roda moritela. Ćelije uzete sa koštane srži sisara uopšte nisu videle te bakterije.\n„To nam govori da imuni sistem prepoznaje mikrobe koji žive oko nas i da su zajedno evoluirali. Ukoliko biste izložili ljudski imuni sistem drugačijem okruženju, on ne bi prepoznao mnoge mikrobe“, kaže Kagan i dodaje da je, na primer, moguće da imuni sistem neke životinje koja živi u dubinama okeana, ne bi prepoznao bakteriju ešerihija koli, koja je uobičajena za ljudsko okruženje.\nIako njihova sposobnost da izmaknu imunom sistemu izaziva jezu, naučnici veruju da bakterije iz morskih dubina ne predstavljaju pretnju za inficiranje ljudi.\n„Prvo, one nisu evoluirale tako da mogu da izbegnu imuni sistem sisara, pa bi njihova patogenost bila incidentna. Drugo, temperatura, pritisak i hemijsko okruženje našeg tela je toliko drugačije od onog u okeanu, gde inače žive, da bi teško mogle da opstanu van svog prirodnog okruženja“, navodi Rotdžan.


Reforme i investicije ključni faktori razvoja regiona - CdM\nReforme i investicije ključni faktori razvoja regiona\nRezultati reformi koje države Zapadnog Balkana sprovode u kontekstu procesa evropske integracije, u sinergiji s novim investicijama u razvoj infrastrukture, ključni su faktori za stabilan i održiv razvoj regiona, poručeno je na konferenciji u Beogradu.\nNa regionalnoj konferenciji „Ulaganje u evropsku budućnost Zapadnog Balkana“, koja je u organizaciji Evropske investicione banke i Evropskog pokreta u Srbiji održana u petak u Beogradu, u ime crnogorskog Ministarstva evropskih poslova prisustvovao je savjetnik u Direktoratu za evropske fondove Bojan Vujović.\nOn je, na panelu „Reforme i evropska integracija Zapadnog Balkana“, poručio da je Crna Gora posvećena regionalnoj saradnji kao važnom aspektu procesa evropske integracije, ali i mehanizmu koji omogućava sprovođenje važnih regionalnih infrastrukturnih projekata.\nVujović je, kako je saopšteno iz MEP-a, istakao da je Crna Gora, posredstvom finansijskih instrumenata u okviru Berlinskog procesa iskoristila više od 80 miliona EUR bespovratne podrške Evropske unije (EU).\nTo je, dodaje on, važan podsticaj dinamičnijem ekonomskom rastu crnogorske ekonomije.\nKako se navodi u saopštenu, učesnici konferencije su se saglasili da su reforme koje države regiona sprovode u okviru procesa pristupanja važne, kao i da je podrška EU presudna za uspjeh procesa koji je složen i zahtjevan po pitanju ulaganja, ali i administrativnih kapaciteta.\nKako je saopšteno, razmjena iskustava i dobre prakse na nivou regiona preduslov je za kvalitetan nastavak procesa, posebno kada je u pitanju vođenje pregovora i korištenje sredstava iz fondova EU.\n„Takođe, države regiona su jednistvene u ocjeni da je potrebno ubrzati sprovođenje infrastrukturnih projekata, uz pojednostavljenje procedure za prijavljivanje i odobravanje projekata od EU“, kaže se u saopštenju.\nTagoviBeograd razvoj Zapadni Balkan


Vučić: Nikad više novca za investicije u budžetu | SEEbiz.eu\nObjavljeno: 29.11.2019 / 09:52\nO ovoj vesti i ekonomskim pokazateljima za ovu godinu predsednik Srbije Aleksandar Vučić pričao je na TV Pink.\nPredsednik Vučić osvrnuo se na nikad manju nezaposlenost u Srbiji i istakao da se od 1995. godine koristi ova metodologija merenja nezaposlenosti.\n"Od 1995. godine je na silu držana nezaposlenost na između 12 i 15 odsto. Između 2003. i 2012. godine dolazi do sloma tržišta rada i potpune ekonomske katastrofe", istakao je Vučić i dodao da je vlada morala da sprovodi teške zakone i reforme, što je i dalo rezultate.\n"Ljudi su mislili da je to pitanje jednog dana reakcije, ali to je rezultat rada od nekoliko godina", kaže je Vučić i dodaje da kada je postao predsednik Vlade, nisu mogli da kažu penzionerima da nema novca za njihove plate.\n"MI smo 59 odsto penzija isplaćivali iz budžeta" podsetio je Vučić i dodao da je sistem danas mnogo zdraviji.\nVučić je u Smederevu upoznao mladića Petra koji je stolar i kojem je to prvi posao i dodao da su našoj zemlji potrebne zanatlije, jer će oni biti najtraženiji i kod nas i u Evropi.\nRekao je i da je najlepša vest povratak 20 medicinskih sestara koje treba da budu dobro plaćene. Ističe da medicinski tehničari celu noć brinu o pacijentima i da taj posao mora da bude bolje plaćen i da je nađeno dovoljno sredstava za to. Vučić je dodao da je u moru užasnih stvari teško videti širu sliku koja pokazuje smanjenu nezaposlenost i napredak Srbije.\nKako kaže, po prvi put se u Klinički centar Srbije vratilo 20 medicinskih sestara, njih 10 iz inostranstva, a 10 iz privatnih klinika. Vratile su se, kaže, jer znaju da su ove godine povećane plate medicinskim sestrama i tehničarima 15 odsto, kao i da mogu da očekuju 10-15 odsto povećanja dogodine, odnosno prepoznali su opredeljenost države da povećava zarade medinskim radnicima.\n"Oni su sa vama celu noć, u intenzivnoj nezi, brinu o vama, rade najteže poslove i to moramo da platimo više. Zato smo zato smo našli dovoljno sredstava a da ne ugrozimo budžet", rekao je Vučić za TV Pink.\nPredsednik Srbije je otkrio da su mu iz novootvorene kineske kompanije rekli da investitori dolaze u našu zemlju zbog kvaliteta radnika i njihove lojalnosti. Prema njegovim rečima, država nastavlja gradi puteve, što takođe omogućava dolazak investitora. Gradimo i kliničke centre, škole, vrtiće i pruge, kaže Vučić i dodaje da se uskoro potpisuje ugovor za Moravski koridor. Izazov je "Vožd Karađorđe", rekao je predsednik.\nNezaposlenost će se, nada se predsednik, spustiti na oko osam odsto, što je u skladu sa evropskim standardima.\n"To je rezultat ozbiljnog i temeljnog rada. Verujem da u naredne dve, tri godine možemo da spustimo nezaposlenost na oko osam odsto. Naša stopa rasta će biti visoka, u Evrozoni ona je oko jedan, a kod nas će biti preko četiri odsto", istakao je predsednik.\nTagovi: Aleksandar Vučić, investicije, budžet Srbije, nezaposlenost u Srbiji, Klinički centar Srbije


Dačić: Interes Srba na Kosovu da budu zastupljeni u institucijama\nTo što je veliki broj Srba izašao na vanredne parlamentarne izbore na Kosovu i što su glasali za Srpsku listu je pozitivna činjenica, jer ta lista predstavlja vezu sa Srbijom, izjavio je predsednik Skupštine Srbije Ivica Dačić.\nDačić, koji je i predsednik Socijalističke partije Srbije (SPS) je za televiziju Pink izjavio da je osvajanjem svih deset poslaničkih mandata u kosovskoj skupštini koji su predvidjeni za Srbe, Srpska lista postala faktor koji pri formiranju buduće vlade „neće moći da se zaobidje“.\nOn je rekao da nijedna vlada u Prištini „nije po volji srpskog naroda na Kosovu i Metohiji“, ali da je njihov interes da budu zastupljeni u institucijama.\nNa pitanje kako ocenjuje to što je pokret Samoopredeljenje osvojio najveći broj glasova, čiji je lider Aljbin Kurti izjavio da mu nije prioritet nastavak dijaloga sa Beogradom, Dačić je rekao da ga ta izjava „uopšte ne iznenadjuje“, kao i da ukoliko Kurti bude formirao vladu „neće biti laka vremena za dijalog“.\n„On ni ranije nije davao izjave koje su previše optimistične kada je reč o odnosima sa Srbijom. Važno je da imamo jedinstvo srpskog naroda, to znači da možemo da vodimo jednu ozbiljnu politiku“, rekao je Dačić.\nOn je rekao da je važno da se sačuva „mir i stabilnost u regionu i da se držimo agende koja je održiva u ovo vreme“, kao što je slobodan protok robe i ljudi, takozvani mini Šengen, „ako ne može da se postigne dogovor o nekom trajnijem rešenju“.\n04.03.2021 Porodica Andrejević ponovo na meti pljačkaša (200)\n04.03.2021 U srpskim sredinama na Kosovu dva smrtna slučaja (176)


Sterilitet kod žena: Koji su najčešći uzroci? - Zdrava i prava\nHormonski poremećaji kod žena često su uzrok neplodnosti, ali je on i najlakše izlečiv uzrok. Postoji nekoliko poremećaja: problemi sa ovulacijom (izostanak ovulacije) gde hormonski disbalans može ometati razvoj jajne ćelije, smanjenje ovarijalne rezerve, prekomerna gojaznost, ekstremna mršavost, poremećaj rada štitne žlezde, povišene vrednosti prolaktina, povišene vrednosti muških hormona, preterana fizička aktivnost i stres.\nENDOMETRIOZA KAO UZROK STERILITETA\nEndometrioza predstavlja pojavu ćelija sluznice materice van materice – na jajovodima, jajnicima, trbušnoj duplji, mokraćnoj bešici, a uzrok nastanka je još uvek nepoznat. Sterilitet uzrokovan polipima, pregradama i miomima u šupljini materice uspešno se rešava histeroskopijom. Endometrioza je uzrok steriliteta u 15 odsto slučajeva.\nabortus kao uzrok steriliteta\nŽene sa godinama postaju neplodnije


Vrijeme - Srpskainfo\ndruštvo 18 minuta\nU Republici Srpskoj i Federaciji BiH danas će biti oblačno vrijeme sa kišom u većini predjela i toplo za ovo doba godine, sa temperaturom od pet do 17 stepeni Celzijusovih.\nNEVRIJEME U JAPANU IZAZVALO HAOS U lančanom sudaru učestvovalo više od 130 vozila, jedna osoba poginula\nJedna osoba je poginula u lančanom sudaru na japanskom auto-putu u kojem je učestvovalo više od 130 vozila usljed obilnog snijega, koji je prekrio velike dijelove sjevernog i istočnog Japana, javlja "Raša tudej".\nZIMSKI DAN PRED NAMA Danas promjenljivo oblačno, SUVO I HLADNO VRIJEME\nU Republici Srpskoj i Federaciji BiH (FBiH) danas će preovladavati promjenljivo oblačno, suvo i hladno vrijeme sa temperaturom od minus dva do tri stepena Celzijusova.\nI SUTRA SUSNJEŽICA I SNIJEG Krajem dana očekuje se smanjenje intenziteta padavina\nU Republici Srpskoj i Federaciji BiH (FBiH) i sutra se očekuju snijeg i susnježica, jedino će na jugu padati kiša.\nPRAVA ZIMA Narednih dana oblačno vrijeme sa snijegom\nPROMJENJIVO OBLAČNO I SUVO Temperatura danas do šest stepeni\nU Republici Srpskoj i Federaciji BiH danas će biti promjenljivo do pretežno oblačno i uglavnom suvo vrijeme, sa povremenim sunčanim intervalima.\nBEZ SNIJEGA ZA BOŽIĆ Sutra oblačno i suvo vrijeme\nU Republici Srpskoj i Federaciji BiH sutra će biti oblačno, ali suvo vrijeme, ponegdje sa sunčanim intervalima i dnevnom temperaturom od jedan do šest stepeni Celzijusovih.\nTMURNO VRIJEME NA POČETKU NOVE SEDMICE Na jugu kiša, a na planinama susnježica i snijeg\nU Republici Srpskoj i Federaciji BiH (FBiH) danas će biti promjenljivo do umjereno oblačno, na jugu sa kišom, a na planinama mjestimično sa susnježicom i snijegom.\nBEZ SNIJEGA 7. JANUARA Kakvo se vrijeme očekuje za Božić\nU Republici Srpskoj i Federaciji BiH danas će biti promjenljivo do umjereno oblačno vrijeme, sa sunčanim periodima, dok se na jugu i jugozapadu očekuje kiša.\nSUTRA JOŠ TOPLIJE Temperatura u nedjelju i do 13 stepeni\nU Republici Srpskoj i Federaciji BiH sutra će biti promjenljivo do umjereno oblačno uz sunčane periode, a u južnim krajevima sa kišom.\nU Republici Srpskoj i Federaciji BiH danas se očekuje kiša u južnim krajevima, sunčani periodi u sjevernim, a na visokim planinama moguć je slab snijeg.\nPROGNOZA VREMENA ZA POČETAK GODINE Mjestimično kiša i snijeg na planinama\nTEMPERATURE I DALJE U PLUSU Evo kakvo nas vrijeme očekuje za Novu godinu\nU Republici Srpskoj do kraja godine biće promjenljivo oblačno vrijeme sa padavinama i najvišom dnevnom temperaturom vazduha do 14 stepeni Celzijusovih, dok su u petak, 1. januara, mogući kraći sunčani intervali, podaci su Hidrometeorlološkog zavoda Republike Srpske.\nPRIPREMITE KIŠOBRANE Sutra oblačno vrijeme sa padavinama\nU Republici Srpskoj i Federaciji BiH sutra će biti pretežno oblačno vrijeme, mjestimično sa slabim do umjerenim padavinama koje će biti obilnije na jugu i dnevnom temperaturom od sedam do 14 stepeni Celzijusovih.


Vučić najavio mogućnost da se dijalog sa Prištinom prenese na predsednički nivo – NovostiDana.rs\nVučić najavio mogućnost da se dijalog sa Prištinom prenese na predsednički nivo\nPredsednik Srbije Aleksandar Vučić izjavio je danas da je važno da se dijalog Beograda i Prištine nastavi jer se tako smanjuju tenzije i najavio mogućnost prenošenja pregovaračkog procesa na predsednički nivo.\nVučić koji se sutra u Briselu, u prisustvu visoke predstavnice za spoljnu politiku i bezbednost Federike Mogerini, sastaje sa predsednikom Kosova Hašimom Tačijem rekao je za Sputnjik da ovoga puta neće biti precizno utvrdjenih tema već da će se pričati o tome kako vide Kosovo za godinu, pet, deset, 15 godina.\n„Sever Kosova ne može da bude ugrožen, ali razgovor je neophodan pre svega zbog našeg naroda na centralnom Kosovu, njegove egzistencije, sigurnosti i bezbednosti. Oni su u velikoj meri prepušteni sebi jer nemamo ni policijsku ni vojnu niti bilo kakvu drugu zaštitu za njih“, istakao je Vučić.\nKako je naveo, Beograd kao i uvek, nastupa jasno, otvoreno i iskreno, u skladu sa ograničenjima koja se odnose na državne interese, dok su Albanci u prethodnom periodu promenili ponašanje.\n„Sve su počeli da tretiraju kao svoje unutrašnje pitanje i da nameću tezu da nemaju potrebe ni da pregovaraju sa Beogradom… A onda su shvatili da to tako ne može da funkcioniše“, rekao je predsednik Srbije.\nNa pitanje hoće li se pregovori i zvanično podići na predsednički nivo kako se najavljuje, Vučić je odgovorio da misli da će se to dogoditi. „Jer, ako Srbi sa KiM moraju da saradjuju i razgovaraju sa svima, pa i sa (Ramušem) Haradinajem, teško da neko može da natera Beograd da bude srećan i da sedne za sto sa nekim koga gonimo po poternicama za najteže moguće zločine“, ocenio je Vučić.\nOn je istakao da je dijalog komplikovan proces ali da je bolje da se razgovara nego da ga nema i da će ukoliko Ramuš Haradinaj postane premijer Kosova, Srbi morati da „žive sa tom činjenicom“.\nPovezanoNOVOSTI DANA, predsednik, vesti, Vučić, Vucic Aleksandar\nErdogan razgovarao sa Šojguom o sirijskoj krizi\nEr Srbija: Let odložen iz tehničkih razloga, u Atinu poslat avion po putnike


U organizaciji Obrazovne grupe Zrinski u Zagrebu je, 15.novembra 2012.godine, organizovan Međunarodni sajam učeničkih preduzeća. Na sajmu koji je bio održan u prostorijama Obrazovne grupe Zrinski, učestvovala su preduzeća za vježbu iz Hrvatske, Finske, Italije, Mađarske, Slovenije, Austrije i Crne Gore. Svoje usluge i proizvode je predstavilo pet preduzeća za vježbu iz Crne Gore i to iz: Podgorice, Nikšića, Budve i Herceg Novog.\nUčenici iz preduzeća za vježbu Rojal Cosmetics iz Srednje mješovite škole „Ivan Goran Kovačić“ osvojili su prvo mjesto u kategoriji najboljeg poslovanja na sajmu, a učenici iz preduzeća za vježbu Honey Bee iz Srednje ekonomske škole „Mirko Vešović“, prvo mjesto za najljepši štand i prezentaciju preduzeća.\nOsim učenika i nastavnika koji vode preduzeća, u crnogorskoj delegaciji su bili Srđan Obradović, koordinator crnogorskog servis centra PZV, Momir Dragićević, direktor Srednje mješovite škole „Ivan Goran Kovačić“ iz Herceg Novog i Branislav Đukić, direktor Srednje ekonomske škole „Mirko Vešović“ iz Podgorice.


Objavljeno istraživanje o stavovima, navikama i potrebama mladih za medijskim sadržajima u BiH\n– Informacijsko-komunikacijske potrebe mladih u BiH znatno su se promijenile u posljednjih nekoliko godina, prije svega u kontekstu sve veće digitalizacije njihovih komunikacija ali i načina na koji konzumiraju informacije, a to je da očekuju da su one brze, vizualne i besplatne. Mediji svakako moraju pratiti ove trendove, ali ne smiju ni zanemariti svoju odgovornost da podižu nivo kvaliteta, a ne samo forme informacija i sadržaja koje nude mladima – govori profesorica Lejla Turčilo sa Fakulteta političkih nauka u Sarajevu i jedna od recenzentica istraživanja.\n– Mladi ljudi, zahvaljujući rapidom razvoju tehnologije i društvenih mreža, mijenjaju medijske navike i okreću se digitalnom svijetu, što uz nedovoljno edukacije i medijske pismenosti, te nedostatak kvalitetnog i objektivnog medijskog izvještavanja i zanimljivog i pristupačnog sadržaja, može imati značajne posljedice – kaže Senad Alibegović, jedan od autora istraživanja.\n– Praćenje i analiza medijskih navika građana, a naročito mladih ima višestruku ulogu. Ono može pomoći u identifikaciji ne samo trendova i ključnih dešavanja koje oblikuju njihovu percepciju o društvu, već i u prepoznavanju vrijednosti koje su plasirane i konzumirane u odnosima i vremenima informacijske zasićenosti. Praćenje ovih pojava izravno pomaže u osiguravanju relevantnih podataka koji, pored svoje akademske vrijednosti, imaju i praktičnu primjenu u javnim politikama, a naročito u suzbijanju negativnih trendova radikalizacije među pojedinim ranjivim grupama mladih – kaže Jasmin Hasić, profesor na SSST-u u Sarajevu i jedan od recenzenata istraživanja.\nIstraživanje je rađeno od maja do jula 2021. godine, a uključivalo je upitnike, ankete, intervjue i fokus grupe u kojima su učestvovali mladi iz BiH, kao i predstavnici medija i omladinskih organizacija. Ova publikacija objavljena je u okviru projekta “Mladi za bolje medije”, koji finansira Evropska unija, a zajednički implementiraju Mediacentar Sarajevo i Ja bih EU. Cijela publikacija dostupna je na ovom linku.


Najuspešniji stočar 39. regionalne izložbe priplodnih goveda simentalske rase - MARSH online\nPočetna Vesti Društvo Najuspešniji stočar 39. regionalne izložbe priplodnih goveda simentalske rase\nDruštvo Home HomePage Poljoprivreda Privreda Razno Vesti\nPostavljeno 28 sеptеmbrа, 2021\nMladi odgajivač Milan Milaković iz Mratišića je ponovio uspeh iz 2019. godine i bio najuspešniji stočar 39. regionalne izložbe priplodnih goveda simentalske rase u Lajkovcu. Predstavio je najviše kvalitetnih grla u sve tri kategorije i osvojio najviše nagrada. Кrava Lara sa njegove farme proglašena je za apsolutnu šampionku izložbe. U trećoj laktaciji za 305 dana dala je 7.178 litara mleka sa prosečno 4,03 procenta mlečne masti.\nMilaković je imao i najbolje ocenjena grla u kategoriji junica i prvotelki, dok je za najkvalitetniju kravu stručni žiri izabrao Loru vlasnice Milene Dimitrijević iz Gornjeg Mušića, takođe opština Mionica. Među 90 izvedenih grla, po broju pratilja u sve tri kategorije istakle su se porodice Jevrić, Babić, Milić i Ćatić iz lajkovačkog sela Jabučje i poznata farma Čitaković iz Gornjeg Mušića kod Mionice.\nZa kolekciju krava nagrađena je Zorica Milić iz Jabučja. Najbolju kolekciju prvotelki prikazao je Milan Milaković iz Mratišića, dok je šampionski pehar za najbolju kolekciju junica pripao Vojinu Jerotiću iz Vrhovina. Najbolje stočarsko gazdinstvo opštine Lajkovac, sa 11 prikazanih grla, je farma Jevrić iz Jabučja, dok je najmlađi stočar Aleksa Čitaković, sa područja opštine Mionica. Novčane nagrade iznosile su od 15.000 do 50.000 dinara (za apsolutnu šampionku izložbe).\nIzložbu je otvorio predsednik Opštine Lajkovac Andrija Živković, koji je istakao da manifestaciju poznatu u čitavoj Srbiji treba negovati i čuvati, a istovremeno se truditi da se stočarski potencijal opštine Lajkovac i čitavog kraja podigne na viši nivo.\nTradicionalna lajkovačka izložba simentalaca, uprkos otežanim uslovima zbog pandemije, ponovo je bila odlično organizovana. Iako nije učestvovalo par poznatih farmera, odziv i kvalitet su bili veoma zadovoljavajući. Najviše izlagača bilo je sa područja opštine Lajkovac, pri čemu je bilo proizvođača sa preko 10 grla.\nКomisiju za ocenjivanje grla činili su dr Vlada Pantelić iz Instituta za stočarstvo Zemun polje, dr Radivoje Đurđević iz Stočarsko-veterinarskog centra Velika Plana i dr Radosav Vujić iz Poljoprivredno-savetodavne stručne službe Valjevo. Predsednik žirija dr Pantelić je odao veliko priznanje farmerima koji su, po mnogima u najnepovoljnijem terenutku po pitanju proizvodnje mleka, smogli snage i energije da izvedu svoja fantastična grla na današnju izložbu. „Nisam subjektivan, s ponosom mogu reći da je izložba u Lajkovcu poslednjih 10 godina, uz republičku smotru u Кruševcu, najbolje organizovana i posećena.“\nCentar za poljoprivredu Lajkovac, predvođen direktorom i uglednim agronomom Nikolom Radulovićem, još jednom se pokazao kao vrstan organizator. Opština Lajkovac je generalni pokrovitelj, priključila se i opština Mionica sufinansiranjem novčanih nagrada, a organizatori izložbe bili su Opštinska uprava Lajkovac, Centar za poljoprivredu Lajkovac, Centralno udruženje odgajivača goveda simentalske rase, Udruženje odgajivača goveda simentalske rase „Кolubara“ Lajkovac i Udruženje odgajivača goveda simentalske rase „Кolubarski simentalac“ Valjevo.\nPrethodna objava Preduzeću “Napredak promet” potrebni radnici:


Odluka /Vlada FBiH daje 225 miliona KM za sanaciju stanja u zdravstvu / Radio Sarajevo\n04. 02. 2022. u 11:27:00 Fena\nPrijedlog zakona o finansijskoj konsolidaciji i restrukturiranju javnih zdravstvenih ustanova u FBiH, koji je na sjednici utvrdila Vlada Federacije BiH i poslala u parlamentarnu proceduru na usvajanje po hitnom postupku, podrazumijeva izdvajanje 225 miliona KM iz federalnog budžeta u naredne tri godine (od stupanja na snagu zakona) univerzitetsko-kliničkim te kantonalnim i općim bolnicama.\nSredstva su namijenjena sanaciji teškog stanja, rješavanju dugovanja zdravstvenih ustanova čiji osnivači su Federacija, jedan ili više kantona zajedno i općine, a posebno tamo gdje je evidentirana nelikvidnost ili postoje gubici. Cilj zakona je postizanje likvidnosti i solventnosti, jačanje kvalitete i učinkovitosti u pružanju zdravstvenih usluga te modernizacija univerzitetsko-kliničkih centara, kantonalnih i općih bolnica.\n“Nemamo vremena da čekamo. Pandemija, koja je pokazala značaj zdravstvenih ustanova, jer su one podnijele najveći teret, i dalje traje i opet je u porastu broj oboljelih. Tim više je važno što hitnije donijeti zakon o finansijskoj konsolidaciji i restrukturiranju javnih zdravstvenih ustanova te pomoći našim bolnicama koje nisu u mogućnosti pokriti gubitke. Nagomilane obaveze imaju tendenciju rasta naročito u pandemiji i prijeko je potrebno hitno djelovanje na sanaciji ovog stanja”, izjavio je federalni premijer Fadil Novalić.\nHitni postupak donošenja u Parlamentu FBiH neophodan je, naime, i u cilju nastavka provedbe mjera na stabilizaciji stanja u zdravstvu, uzrokovanog pandemijom COVID -19, a tokom koje je u 2020. u odnosu na 2019. došlo do gubitaka u nekim od federalnih zdravstvenih ustanova. Ti gubici su zaključno sa 31. decembrom 2020. godine iznosili su 203,1 milion KM, dok su dugovanja na taj dan bila 438,7 miliona KM.\nKako ističu iz Vlade FBiH, redovna procedura za donošenje ovog zakona mogla bi imati nesagledive negativne efekte po zdravstveni sektor u cjelini i poslovanje pojedinih javnih zdravstvenih ustanova.\nRazlozi za hitno donošenje zakona leže i u smanjenju ukupnog broja osiguranih osoba i stanovništva, te smanjenju obuhvata stanovništva zdravstvenim osiguranjem.\nZakon uključuje obavezno provođenje interne revizije javnih zdravstvenih ustanova te drugih učesnika u sektoru zdravstva radi jačanja sistema unutrašnjih finansijskih kontrola, ali i kontinurane aktivnosti na otklanjanju uzroka koji su doveli do višegodišnjih gubitaka, jer, kako upozoravaju iz Vlade Federacije BiH, u protivnom rezultati finansijske konsolidacije neće moći biti dugoročni.\nTakođer, donošenje ovog zakona u skladu je i sa Reformskom agendom za period 2019-2022., odnosno planiranim “Socio-ekonomskim reformama u BiH za period 2020-2022. godina” i Programom rada Vlade Federacije BiH. Tu je, među ostalim, u fokus stavljeno i rješavanje velikih dugovanja javnih zdravstvenih ustanova.\n“Sve to je i jedna od obaveza čije ispunjenje su bh. vlasti preuzele u Briselu. Iako je Vlada Federacije u cilju saniranja teške finansijske situacije u sektoru zdravstva i do sada donosila i provodila niz reformi, nedvojbeno je kako je bez odlaganja potrebno pristupiti provođenju mnogo ozbiljnijih reformi u finansiranju sektora zdravstva u Federaciji BiH”, poručio je premijer Novalić.\nTagovi: Vlada FBiH zdravstvo sanacija


Japanski premijer najavio čvrstu alijansu sa SAD\nDžejms Matis i Šinzo Abe u Tokiju\nJapanski premijer Šinzo Abe izjavio je danas da je uvjeren da će, zajedno sa novim najvišim američkim zvaničnicima, moći da pokaže da između dvije zemlje postoji "čvrsta alijansa".\nAbe je ovo rekao da na početku sastanka sa novim američkim ministrom odbrane Džejmsom Matisom u Tokiju.\nMatis je doputovao u Japan poslije posjete Južnoj Koreji i ovo mu je prvo zvanično putovanje na novoj funkciji.\nAmerički zvaničnici rekli su da njegov izbor prvih zemalja koje će posjetiti potvrđuje značaj veza sa ovim azijskim saveznicima.\nAbe će se sastati sa američkim predsjednikom Donaldom Trampom u Vašingtonu 10. februara.


Izvor: SrbijaDanas.com, 20.Sep.2021, 16:29\nĐorđe Božović je rođen je 15. septembra 1955. u Peći, u porodici Gavrila i Milene Božović.\nZa njega govore da je bio nekrunisani kralj ulice. Đorđe Božović vrlo mlad dolazi u sukob sa zakonom, kada je u jednoj uličnoj tuči izboden nožem. Zahvaljujući snažnoj konstituciji, preživeo je ranjavanje i dobio nadimak po kome će se pamtiti do današnjih dana - Giška.\nGiška je nekoliko puta bio teško ranjavan i iza sebe imao 11 godina robije, ali je pre rata svojim savetima pokušavao da smiri uzavrele strasti među mladim kriminalcima. Zato se na grobu Žapca, najboljeg druga Aleksandra Kneževića Kneleta koji je ubijen u 19-oj godini života, obratio upravo omladini.


Stari laptopovi ekološki isplatljiviji od novih | EurActiv Srbija\nStari laptopovi ekološki isplatljiviji od novih\nObjavljeno : 17.10.2012.\t Tweet\nUlaganje u stare laptopove je energetski efikasnije od kupovine novih modela koje proizvođači reklamiraju kao "zelene", odnosno ekološke. Istraživanje nemačkog Eko instituta pokazalo je da u proizvodnji delova za nove uređaje, kao što su laptopovi i noutbukovi, nastaju nove količine jedinjenja od ugljenika. Studija je pokazala da 56% štetnih gasova u informaciono-tehnološkom sektoru nastaje u procesu proizvodnje noutbukova, što je značajno više nego što nastaje u samoj upotrebi uređaja. Time se praktično obesmišljava kupovina novih laptopova ukoliko za tim ne postoji stvarna potreba, jer je njihova ekološka isplativost praktično neutralisana u procesu proizvodnje.\nZa proizvodnju jednog noutbuka, uređaja čiji je prosečan upotrebni ciklus pet godina, nastane 214 kilograma ugljen-dioksida, dok se tokom njegove upotrebe za sve te godine emituje još 138 kilograma tog jedinjenja.\nTo u praksi znači da, ukoliko je novoproizvedeni noutbuk za 10% energetski efikasniji od starog, emisija gasova koja nastane u procesu njegove proizvodnje je tolika da se njegova upotreba, sa stanovišta ekologije, isplati tek posle 41 godine, navodi se u studiji nemačkog instituta. Međutim, ukoliko korisnik uloži samo u obnovu delova, period amortizacije skraćuje se na oko 13 godina.\n"Nije svrsishodno sa stanovišta zaštite životne sredine, uzimajući u obzir globalno zagrevanje, kupovati novi noutbuk posle samo nekoliko godina, čak iako bi pretpostavili da je taj novi uređaj proizveden po najsavremenijim ekološkim standardima", navodi se u studiji.\nU izveštaju Globalne inicijative za održivost (GeSI), konzorcijuma koji čine vođeće kompanije u informaciono-tehnološkom sektoru (IT), se precizira se da bi emisija ugljen-dioksida u IT sektoru sa 530 miliona tona 2002. godine mogla povećati na 1,43 milijarde tona do 2020. godine.\nEvropska unije je već počela da usvaja nacionalnu dugoročnu "zelenu" strategiju za IT sektor, s ciljem da se smanji emisija ugljen-dioksida i očuva energija. Evropska komisija razmatra mogućnost uvođenja sveobuhvatnijih propisa u toj oblasti.\nStudija nemačkog Eko instituta takođe je pokazala da potrošači kupuju nove uređaje u proseku na tri godine, iako postojeći mogu i dalje da se koriste ili obnove. To se objašnjava visokom stopom inovativnosti u sektoru IT industrije, ali i padom cena novih uređaja. Zbog svega toga vremenom se znatno smanjuje period korišćenja nekog uređaja.\nIstovremeno, novi modeli postaju energetski vrlo efikasni u fazi upotrebe, što takođe deluje podsticajno na kupce da ih kupuju. Međutim, energetska efikasnost uređaja zapravo tek počinje sa njegovom upotrebom, dok je proces proizvodnje taj u kojem se sve to praktično poništava.\nTakozvana politika ekološkog dizajna Evropske unije do sada je bila uglavnom usmerena na smanjenje energije u upotrebnoj fazi proizvoda. Autori studije apelovali su na donosioce odluka u Uniji da prilagode propise IT sektoru tako da bude obuhvaćen i proces proizvodnje uređaja.\nOni takođe predlažu mere kojim bi se unapredio životni vek uređaja, kao što su mogućnost zamene pojedinih delova, dizajniranje uređaja pogodnih za reciklažu, dostupnost rezervnih delova, standardizacija komponenti, produženje garantnog perioda i slično.\n"Korisnici vrlo cene dugotrajnost baterije u prenosnim uređajima poput noutbukova. Kao rezultat, važnije je preduzimati mere kojima se unapređuje životni vek baterija i unapređuje obnavljanje korišćenih materijala", navode autori izveštaja Eko instituta.\nIstiče se takođe da je proizvodnja pojedinih komponenti komplikovan proces koji može da predstavlja rizik po životnu sredinu.\n"Kobalt, na primer, uglavnom se vadi iz rudnika u Demokratskoj Republici Kongu pod opasnim uslovima, gde se nepoštuje u dovoljnoj meri bezbednost radnika, posebno dece", navode autori izveštaja. Dodaje se da čak i u tehnološki-razvijenim državama poput Nemačke, ti materijali predstavljaju nepovratan gubitak u industrijskom ciklusu zbog neefikasnosti u reciklažnoj infrastrukturi.\n: Novi propisi EU o energetskoj efikasnosti\n: Ekološke standarde EU teško sprovodi oko 40% firmi


Perišić – prvi beogradski zvaničnik koji je osuđen za zločine u Bosni | Institute for War and Peace Reporting\nNo, posmatrači kažu da presuda nije doprinela utvrđivanju stvarne uloge Srbije u bosanskom sukobu.\nPiše: Rachel Irwin iz Haga (TU br. 708, 9. septembar 2011.)\nBivši komandant jugoslovenske vojske, Momčilo Perišić, osuđen je ove sedmice za pomaganje i podsticanje zločina počinjenih nad civilima tokom snajperske i artiljerijske kampanje protiv Sarajeva, koja je trajala 44 meseca i tokom koje je poginulo više hiljada ljudi, te za pomaganje i podsticanje srebreničkog masakra, koji je počinjen 1995. i u kojem je ubijeno oko 8,000 bošnjačkih muškaraca i dečaka.\nOn je osuđen na 27 godina zatvora, a u kaznu će mu biti uračunato i vreme koje je već proveo u pritvoru. Ovo je prvi put da je Haški tribunal doneo presudu protiv jednog državnog zvaničnika iz Srbije za zločine koji su počinjeni tokom rata u Bosni i Hercegovini.\nPerišić je kao vojni komandant proglašen krivim i za to što nije kaznio pripadnike vojske hrvatskih Srba, poznatije kao Srpska vojska Krajine (SVK), zbog raketnih napada koji su u maju 1995. bili izvršeni na grad Zagreb.\nGledano u celini, Perišić je osuđen po 12 od 13 tačaka za ratne zločine i zločine protiv čovečnosti, uključujući ubijanja, progone i nehumano postupanje. Oslobođen je samo po tački koja se odnosila na istrebljenje u Srebrenici.\nPrilikom čitanja presude na javnom sudskom zasedanju koje je održano 6. septembra, Perišić (67) je pravio opsežne beleške i nije pokazivao nikakve emocije.\nPočev od avgusta 1993., Perišić je predstavljao najvišu vlast unutar jugoslovenske vojske, čije je sedište bilo u Beogradu. Ostao je na toj funkciji dok je rat besneo u Hrvatskoj, a većina članova Sudskog veća Tribunala smatra da je Perišić „u više navrata iskoristio svoj autoritet za pribavljanje logističke i kadrovske pomoći, čime je [vojsci bosanskih Srba] bilo omogućeno da vodi rat koji je – kao što je i on znao – podrazumevao sistematske zločine nad muslimanskim civilima“.\nNa primer, većina je zaključila da je Perišić stvorio „kadrovske centre“ kako bi „regulisao“ status oficira jugoslovenske vojske koji su se borili u sastavu vojske bosanskih Srba (Vojska Republike Srpske, VRS) i SVK-a. Među njima je bio i komandant VRS-a, general Ratko Mladić, koji je nedavno uhapšen nakon što je 16 godina proveo u bekstvu.\n„[Ti oficiri] su zvanično ostali pripadnici jugoslovenske vojske čak i dok su se borili u Bosni i Hrvatskoj pod zastavama VRS-a i SVK-a“, saopštio je predsedavajući sudija Bakone Džastis Moloto (Bakone Justice Moloto), čitajući presudu.\nŠtaviše, „iako je većina oficira dobrovoljno prihvatila taj prelazak, general Perišić im je nedvosmisleno stavio do znanja da će oni koji odbiju da budu poslati u VRS ili SVK na ovaj ili onaj način biti otpušteni iz jugoslovenske vojske“, kazao je on.\n„General Perišić i ostali vodeći jugoslovenski oficiri trudili su se da stvarna svrha kadrovskih centara ostane u tajnosti, kako bi se izbegle dalje kritike ili sankcije međunarodne zajednice“, nastavio je sudija Moloto.\nVeće je potom utvrdilo da zločine koje je počinio VRS „nisu izvršili neposlušni vojnici koji su delovali nezavisno“.\n„Naprotiv, oni su bili deo široke kampanje koju su nadzirali visoki oficiri VRS-a sa platnog spiska jugoslovenske vojske, uključujući i generala Mladića“, saopštio je sudija.\nPerišić je, po mišljenju sudija, „znao da operacije VRS-a podrazumevaju teške zločine nad civilima“ ali je ipak nastavio da pruža logističku, finansijsku i kadrovsku podršku.\nU presudi se navode i izjave ratnog predsednika bosanskih Srba, Radovana Karadžića, kome se trenutno sudi pred Tribunalom, i koji je prema presudi rekao kako „ničeg ne bi bilo bez Srbije. Mi ne raspolažemo tim resursima i ne bismo bili u stanju da se borimo.“\nŠto se tiče srebreničkog masakra počinjenog 1995. godine, Perišić je proglašen krivim za pomaganje i podsticanje zločina ubijanja, progona i nehumanog postupanja, ali ga je veće oslobodilo optužbi za istrebljenje, jer „dokazi ne pokazuju da je general Perišić mogao predvideti, na temelju vlastitog poznavanja ranijeg ponašanja VRS-a, da će VRS pristupiti radikalnom, sistematskom istrebljenju više hiljada Muslimana u Srebrenici“.\nIako je veće zaključilo da Perišić jeste imao efektivnu kontrolu nad SVK-om 1995., odnosno u vreme kada su na Zagreb izvršeni raketni napadi, ono je donelo suprotnu odluku u vezi sa VRS-om u vreme opsade Sarajeva i srebreničkog masakra u Bosni.\n„Dokazi pokazuju nemoć generala Perišića da nametne obavezujuće naloge [komandantu VRS-a] generalu Mladiću . . . koji je sve vreme trajanja rata zadržao izvesnu nezavisnost“, kazao je sudija Moloto.\nU presudi se to detaljno opisuje na ukupno 644 stranice, pri čemu se kaže i da je Perišić, zajedno sa bivšim predsednikom Srbije, Slobodanom Miloševićem – u više navrata tokom 1994. i 1995. – pokušavao da ubedi Mladića da prihvati mirovni plan, ali da je Mladić to odbio.\nSudije su se pozvale na zapisnik sa sastanka Vrhovnog saveta odbrane (VSO), održanog 1994. – kojem su prisustvovali visoki politički i vojni zvaničnici Srbije – gde se navodi kako je Perišić rekao da Mladić „vodi vlastitu politiku i to je način na koji se on ponaša“.\nU ovoj presudi je značajno i opsežno izdvojeno mišljenje sudije Molotoa, koji – za razliku od druge dvojice sudije iz veća – ne smatra da su ponuđeni uverljivi dokazi na temelju kojih bi se Perišić mogao proglasiti krivim za pomaganje i podsticanje zločina u Sarajevu i Srebrenici, a ne misli ni da je general imao efektivnu kontrolu nad jedinicama SVK-a u Hrvatskoj.\nPomoć koju je Perišić dostavljao VRS-u je „predaleko“ od toga da se može okvalifikovati kao pomaganje i podsticanje – napisao je sudija Moloto u svom izdvojenom mišljenju.\n„Zaključiti drugačije, što je i učinila većina veća, znači kriminalizovati sam čin rata, koji prema statutu Tribunala nije zločin“, nastavlja on. „Osim toga, postavlja se pitanje: gde je granica? Na primer, da li bi i proizvođač oružja koji neku vojsku snabdeva oružjem, a koje se potom koristi u ratu pri činjenju zločina, trebalo krivično da odgovara?“\nŠtaviše, sudija Moloto je konstatovao kako „ne postoji jasna veza između pružanja pomoći i činjenja zločina u Sarajevu i Srebrenici“. Takođe je primetio da samo oko deset procenata od ukupno 3,644 ispaljenih čaura, koliko ih je pronađeno nakon srebreničkog masakra, može biti „nedvosmisleno pripisano“ pomoći koju je dostavila jugoslovenska vojska.\nSudija Moloto se sa većinom nije složio ni u stavu da je Perišić znao da će njegova podrška VRS-u doprineti tome da budu počinjeni zločini u Sarajevu i Srebrenici, te je potom naveo i da su dokazi u vezi sa time „pretežno posredni“.\nOvakva presuda je uglavnom bila očekivana za posmatrače iz regiona i inostranstva, od kojih su se mnogi nadali da će napokon biti utvrđeno i to kakva je bila stvarna uloga Srbije za vreme rata. To pre svega treba videti u svetlu činjenice da je Milošević 2006. godine umro usred suđenja, tako da presuda u njegovom slučaju nikada nije doneta.\nStručnjaci kažu da presuda zaista odgovara na neka pitanja, ali ne na sva.\n„[Perišić] je osuđen za pomaganje i podsticanje zločina bosanskih Srba, ali [presudom] nije utvrđena uloga Srbije u izbijanju rata, niti u organizovanju rata u celini“, kaže britanski istoričar Marko Arila Hoare, koji je u Tribunalu svojevremeno radio kao istražitelj pri Kancelariji tužilaštva.\nPo rečima Marka Preleca, višeg analitičara Međunarodne krizne grupe koji je takođe radio i za tužilaštvo, ova presuda ne predstavlja nužno i ispunjenje velikih očekivanja koja su ljudi imali.\n„Mislim da postoji nekakav obrazac kada su u pitanju presude koje se u Hagu donose poslednjih nekoliko godina – jer su svaku ljudi željno iščekivali, i svaki put su bili manje ili više razočarani“, rekao je Prelec za IWPR.\n„Tako da je u Srbiji, mislim, ona primljena kao neka vrsta šoka, ali će u Bosni predstavljati svojevrsno razočaranje, pošto on nije proglašen krivim za istrebljenje [u Srebrenici], niti je čak bio optužen za genocid, a ja mislim da je je to zato što se postepeno približavamo istini o tim stvarima.“\nU ovom slučaju, tvrdi Prelec, Tribunal je „imao pravo“.\n„[Presuda] detaljno pokazuje na koje je načine Srbija bila duboko umešana u pomaganje vojske Republike Srpske, ali nisu oni bili ti koji su zaista povlačili konce“, kazao je on. „Oni su igrali ključnu ulogu kada je u pitanju podrška, i to je istina koja polako izlazi na videlo. To je istina koja je svakome neprijatna.“\nOstali kažu da presuda odražava ono što je već poznato u vezi sa ulogom Srbije, barem među istraživačima i u akademskim krugovima.\n„Čini se da ona odražava opšteprihvaćenu činjenicu da je nedvosmisleno postojala logistička podrška, finansijska podrška, te da je postojao i uticaj – ali da nije bilo direktne komande nad vojskom Republike Srpske“, kaže Florijan Biber (Florian Bieber), profesor jugoistočnih evropskih studija na Univerzitetu u Gracu (Austrija).\nBiber je izjavio i da zaključci o tome da je Mladić bio donekle nezavisan i da je odbijao mirovne planove takođe nisu iznenađujući.\n„Postoji mnoštvo empirijskih dokaza koji sugerišu da je Mladić u ključnim stvarima zaista bio samostalan, ali naravno unutar okvira koji je za državno rukovodstvo u Beogradu bio prihvatljiv“, kaže Biber. „Ono je moglo da ga zaustavi, ali nije smatralo da je to neophodno, tako da u tom smislu presuda izgleda odražava ono što znamo iz drugih presuda i istorijskih izvora.“\nU vezi sa izdvojenim mišljenjem sudije Molotoa, Prelec tvrdi kako je „uvek neprijatno“ kada tako nešto postoji, jer bi u nekim sistemima takva stvar dovela i do potpunog oslobađanja.\n„Jedina stvar koju zasigurno možemo reći je da [će verovatno uslediti] zaista interesantna žalba i da ništa još nije gotovo“, kazao je Prelec.


TRAMP SATERAN U ĆOŠAK Može li potpis predsednika DA ZAUSTAVI početak novog HLADNOG RATA\nD. Katanić | 28. 07. 2017 - 12:00h\nAmerički senat gotovo jednoglasno je usvojio novi paket sankcija protiv Rusije i poslao dokument na sto predsednika Donalda Trampa, koji sada može da ga potpiše ili uloži veto. Međutim, Tramp se tako našao priteran uza zid, jer šta god da uradi, Kongres može da uvede sankcije.\nFoto: Wikipedia Senat SAD\nPrema američkom Ustavu, svi predlozi zakona moraju da se predoče predsedniku. Ako predsednik odobri dokument, on ga potpisuje i on postaje zakon. Ukoliko predsednik odbije da potpiše, ili ne odobri predlog, mora da ga vrati bez potpisa, u roku od 10 dana, u kuću Kongresa SAD. Predsednik mora po Ustavu da iznese svoje pritužbe na dokument, a Kongres mora da ih uzme u razmatranje. Prema protokolima SAD, ovaj protok se smatra vetom.\nMeđutim, nije sve tako prosto, a sudeći po stanju u američkim zakonodavnim ustanovama, Trampu je svejedno šta će uraditi.\nAmerički Kongres može da preglasa veto predsednika, što se i ranije u istoriji dešavalo. Naime, ukoliko Kongres izglasa dokument sa dvotrećinskom većinom u oba doma, Senatu i Predstavničkom domu, dokument postaje Zakon sa ili bez potpisa predsednika. U protivnom, dokument ne može da postane zakon, osim ako ga Kongres ponovo ne vrati predsedniku koji odluči da ga potpiše iz drugog puta. U američkoj istoriji, Kongres je u samo sedam odsto slučajeva preglasavao veto predsednika, kojih je do danas bilo 2.572.\nFoto: Tanjug/AP Kongres SAD\nSudeći po rezultatima glasanja u Kongresu, to je upravo scenario koji može da se očekuje u narednim danima. Predstavnički dom izglasao je pre dva dana dodatne sankcije Rusiji, Iranu i Severnoj Koreji rezultatom 419 za i tri protiv, i poslao dokument pred Senat, koji je danas gotovo jednoglasno usvojio dokument, sa 98 za i samo dva protiv.\nPrema ovoj statistici, oba doma Kongresa imaju dvotrećinsku većinu, pa sve i da Tramp uloži veto na dokument, Kongres može da ga pretoči u Zakon, i tako uvede nove sankcije Rusiji. A u istom dokumentu nalazi se i klauzula koja predsednika onemogućuje da sankcije podigne.\nKongres bi tako efektno sklonio Trampa u stranu kada su američki odnosi sa Rusijom u pitanju. Iz Moskve su već preduzete kontramere, ali su odnosi između dve super sile već dovedeni do tačke pucanja, suprotno volji dva predsednika koji su pre manje od mesec dana imali "veoma dobre razgovore", kako je Tramp ocenio, tokom samita G-20 u Hamburgu, gde su čak i uspostavili saradnju ne pojedinim gorućim pitanjima.\nRetorika između Rusije i SAD sve je oštrija, što sve podseća na period hladnog rata, trke u naoružanju, špijuniranje...\nFoto: Wikipedia Teodor Ruzvelt bio je predsednik SAD koji je najviše puta uložio veto\nAmerički predsednici su 2.572 puta ulagali veto na potencijalne Zakone, a u 110 slučajeva, njihova odluka bila je naknadno preglasavana u Kongresu, što je oko sedam posto slučajeva. Najviše veta ulagao je Teodor Ruzvelt, čak 635, od kojih je 9 preglasano, a predsednik sa čijim odlukama se Kongres namanje slagao bio je Endru Džonson. Na njegovih 29 veta, poslanici su ga 15 puta preglasavali.\nKOLATERALNA ŠTETA U novom klinču Amerike i Rusije mogla bi da strada JEDNA BALKANSKA DRŽAVA\nTrampov prethodnik na poziciji predsednika, Barak Obama uložio je 12 veta u toku svoja dva mandata vladavine, od kojih je samo jedan bio preglasan u Kongresu i usvojen.\nPredstavnički dom SAD usvojio privremeni zakon…\nPredstavnički dom američkog Kongresa je velikom većinom glasova usvojio privremeni zakon o budžetu i poslao ga dalje Senatu, koji sada ima rok do ponoći za…\nRAZBIJANJE MITOVA Kolika je zaista MOĆ…\nOnaj ko je šef Bele kuće, taj ima najveću moć u svetskoj politici – veruje se. Ali nije baš tako: ovlašćenja predsednika Sjedinjenih Američkih Država su…\nTRAMPOVE MUKE Otkako je ušao u Belu kuću, ovo…\nPovezane teme: Kongres , SAD , Senat , Predsednik , Veto , Donald Tramp , Rusija